title: Heinämaa

text: Yhdeksi syyksi sille, että kylällä on ollut suuri yksituumaisuus, on nähty se ettei kylällä ole ollut suurta luokkajakoa eikä voimakkaita poliittisia intohimoja. Kylältä Orimattilaan johtava tie oli myös pitkään huonokuntoinen, joten kyläläisten on ollut pakko tehdä asioita oman väen voimin.


title: Heinämaa

text: Salibandyseura Heinämaan Pallon eli HePa:n perusti Jukka Nikula vuonna 1990. Hän oli nähnyt Ruotsissa pelattavan salibandyä ja innostui kokoamaan oman kylän nuorista joukkueen. Aluksi pelattiin Heinämaan seuratalolla, joka kuitenkin kävi pelipaikkana pieneksi. Vuoden 1993 syksyllä alettiin suunnitella omaa urheiluhallia, jonka nuoret itse rakensivat talkoilla vuonna 1994 Leitsamaan puolelle. Uudessa hallissa pelattiin kolme vuotta, jonka jälkeen siirryttiin pelaamaan Orimattilan palloiluhalliin, jossa seuran harjoitukset edelleen pidetään. Seura siis kasvoi kylän yhteishankkeesta koko kaupungin omaksi salibandyseuraksi.


title: Heinämaa

text: Vuonna 1991 Hepa pelasi ensimmäiset liigan sarjapelit. Syksyllä 1996 Jukka Nikula sai HePan mukaan Lahden kortteliliigaan. HePa:sta on lähtenyt kasvatteja muihin seuroihin, jopa maajoukkuetasolle saakka.


title: Heinämaa

text: Seura on aktivoinut kylällä toimintaa muutenkin. Villisikajuhlia on alettu viettää HePan aloitteesta.


title: Heinämaa

text: Heinämaan Konekerhon syntyyn johti toisen maailmansodan jälkeinen kehitys. Maatalous koneellistui ja elintason nousun myötä moottorikulkuneuvot yleistyivät. Koneiden huolto ja kunnostus vaati osaamista. Heinämaalainen Matti Knuuttila perusti Heinämaan Konekerhon vuoden 1954 alussa yhdessä Oskari Lehtikankaan kanssa. Kerho oli Orimattilan Maatalouskerhon kyläosasto; myöhemmin Maatalouskerhosta tuli 4H-kerho.


title: Heinämaa

text: Kerho kokoontui enimmäkseen Matti Knuuttilan kotitilalla Leitsamaan Mahlamäessä kaksi kertaa kuussa. Sen lisäksi, että kerholaiset tutustuivat koneisiin, he joutuivat laatimaan vuorollaan laitteisiin liittyviä esityksiä ja kirjoittamaan kokouksesta pöytäkirjan. Heinämaan Konekerho osallistui ja järjesti erilaisia kilpailuja, teki kesäretkiä ja harrasti kulttuuria, esimerkiksi esitti näytelmiä. Suuri rooli kerhon historian aikana on ollut puukaasu- eli häkäpönttökäyttöisellä Ferguson-merkkisellä traktorilla, jota on esitelty muun muassa maatalousmessuilla.


title: Heinämaa

text: Kerhon toiminnassa on ollut aktiivisia aikoja ja suvantovaiheita. Aktiivista toiminta oli vuoden 1965 puoliväliin saakka. Pöytäkirjoja ei ole kaikilta vuosilta saatavissa. Kokoontuminen ei ole aina ollut yhtä tiivistä. Pöytäkirjamerkintöjä löytyy kuitenkin myös 1970-luvulta. Vuosina 1980–1988 toiminta oli vilkkaampaa, mutta näyttää sitten päättyneen vuotta 1996 lukuun ottamatta. Vuosina 2003–2004 toimintaa oli Heinämaan Konekerho ry -nimellä, ja juhlittiin kerhon 50-vuotistaivalta. Viidenkymmenen vuoden aikana kerhon toiminnassa on ollut mukana yli sata isompaa ja pienempää Heinämaan poikaa.


title: Bob Papenbrook

text: Robert DeWayne Papenbrook (18. syyskuuta 1955 – 17. maaliskuuta 2006) oli yhdysvaltalainen ääninäyttelijä, joka tunnettiin animesarjojen ja elokuvien dubbauksista.


title: Bob Papenbrook

text: Ennen ääninäyttelemistä Papenbrook opetti taistelulajeja kymmenen vuotta ja toimi myös potkunyrkkeilyn valmentajana. Vuonna 1993 Papenbrook teki ensimmäisen ääniroolinsa dubattuaan Giant Roboa. Tämän jälkeen hänen uralleen kertyi yhteensä 114 dubattua sarjaa, joiden lisäksi Papenbrookin ääntä kuultiin myös televisiosarjoissa, kuten Power Rangers Turbo, Power Rangers Lost Galaxy, Power Rangers Wild Force ja VR Troopers. Näiden ohella hän teki myös äänirooleja videopeleihin ja yhden vierasesiintymisen televisiosarjassa Teho-osasto vuonna 2003, jolloin Papenbrook esitti poliisia.


title: Bob Papenbrook

text: Papenbrook oli naimisissa Debbie Rothsteinin kanssa vuodesta 1978 aina kuolemaansa asti. Heillä oli myös yksi lapsi Bryce Papenbrook, joka isänsä ja äitinsä tavoin on ääninäyttelijä. Papenbrook kuoli vuonna 2006 krooniseen keuhkon lisätautiin.


title: Kourujärvi

text: Kourujärvi on kaupunginosa Raumalla. Alueella on muun muassa ala-aste, kirjasto ja päiväkoti. Kourujärvellä sijaitsee myös Lähdepellon kuntoilualue, jossa voi harrastaa talvella hiihtoa, pulkkailua ja luistelua. Kesällä Lähdepellon alueella on mahdollisuus harrastaa liikuntaa pururadoilla tai pelata esimerkiksi tennistä tai jalkapalloa.


title: Kourujärvi

text: Kourujärvellä sijaitsee Bergströmin lampi eli "Pärskä", jonka uimaranta on yksi Rauman neljästä EU-uimarannasta. Rannan vieressä sijaitsee Monnan jalkapallokenttä. Kourujärven väestönsuojassa sijaitsevat puolestaan maksutta käytössä olevat kuntosali ja painisali.


title: Young Stribling

text: William Lawrence Stribling Jr. (26. syyskuuta 1904 Bainbridge, Georgia, Yhdysvallat – 3. lokakuuta 1933 Maconin lähistöllä), tunnettu yleensä nimellä Young Stribling, oli yhdysvaltalainen raskaan keskisarjan nyrkkeilijä ja jopa maailmanmestari. Hänen nuorempi veljensä Herbert "Baby" Stirling oli myös ammattinyrkkeilijä.


title: Young Stribling

text: Young Stribling sai maailmanmestaruuden arvon 4. lokakuuta 1923 hämäräperäisenä pidetyn ottelun jälkeen. Vastustajana oli Mike McTigue, joka väitti toisessa kädessään olleen luunmurtuman ottelussa.


title: Young Stribling

text: Lyhyeksi jääneen elämänsä aikana Young Stribling ehti voittaa 256 ottelua, hävitä 16 ja päätyä 15 kertaa ratkaisemattomaan.


title: Zdzisław Hoffmann

text: Zdzisław Hoffmann (s. 27. elokuuta 1959 Świebodzin) on puolalainen entinen kolmiloikkaaja.


title: Zdzisław Hoffmann

text: Hoffmannin suurin saavutus on maailmanmestaruus Helsingistä 1983 tuloksella 17,42. Olympialaisiin Hoffmann osallistui Moskovassa 1980, jossa hän karsiutui finaalista. Hänen ennätyksensä on 17,53, jonka hän hyppäsi 4. kesäkuuta 1985 Madridissa.


title: Rionmuuranen

text: Rionmuuranen ("Myrmotherula fluminensis") on äärimmäisen uhanalainen varpuslintu, jota tavataan Brasiliassa Rio de Janeiron osavaltiossa.


title: Rionmuuranen

text: Rionmuuranen on kooltaan noin 10 cm. Koiraan höyhenpuku on päästä, selästä ja perästä tumman mustan sininen. Vatsa on vaaleampi. Lajilla on tummempi rinta. Rionmuurasen silmänympärykset ovat siniset. Siivet ovat sinisen, mustan ja valkoisen kirjavat. Naaralla on harmaampi pää ja rinta on vaaleampi. Selkä on ruosteenvärinen. Koiras muistuttaa valkokuvemuurasen alalajia "M. axillaris luctuosa"a. Lajin äänet muistuttavat valkokuvemuurasen ääniä.


title: Rionmuuranen

text: Rionmuuraset elävät metsissä 35–200 metrin korkeudessa. Lajin linnut muodostavat usein sekaparvia esimerkiksi hiirimuurasten ("Myrmotherula unicolor") kanssa. Rionmuuraskannan kooksi arvioidaan 50–250 yksilöä . Suurin lajiin kohdistuva uhka on metsien kaataminen maanviljelyksen tieltä, polttopuiksi ja rakennusmateriaaliksi.


title: Pierre Musy

text: Pierre Musy (25. elokuuta 1910 – 21. marraskuuta 1990) oli sveitsiläinen rattikelkkailija.


title: Pierre Musy

text: Musy voitti Garmisch-Partenkirchenin 1936 olympialaisista kultaa neljän-miehen kelkasta, hänen lisäkseen joukkueessa laskivat Arnold Gartmann, Charles Bouvier ja Joseph Beerli. Vuotta aikaisemmin hän oli voittanut samalla joukkueella MM-hopeaa St. Moritzista.


title: Eija Ailasmaa

text: Eija Aulikki Ailasmaa (o.s. "Ollikainen", s. 12. syyskuuta 1950 Rovaniemi) on suomalainen yritysjohtaja. Hän oli Sanoma Magazines BV:n toimitusjohtaja vuosina 2003–2011.


title: Eija Ailasmaa

text: Ailasmaa valmistui ylioppilaaksi vuonna 1970, toimittajaksi vuonna 1975 Sanoma Oy:n toimittajakoulusta ja valtiotieteiden maisteriksi vuonna 1982 Helsingin yliopistosta. Hän aloitti uransa "Ilta-Sanomien" toimittajana (1975–1982) ja uutispäällikkönä (1983–1985). Hän oli Kodin Kuvalehden päätoimittaja 1985–1989.


title: Eija Ailasmaa

text: Vuosina 1989–1997 Ailasmaa oli Sanomaprintin/Helsinki Median kustannusjohtaja. Vuosina 1998–2000 hän oli Sanoma Magazines Oy:n varatoimitusjohtaja ja vuosina 2000–2003 toimitusjohtaja. Vuosina 2002–2003 hän oli Sanoma Magazines BV:n vt. toimitusjohtaja ja vuosina 2003–2011 toimitusjohtaja. Ailasmaa oli Talouselämä-lehden Päättäjänaiset 2008 -listalla yritysmaailman Suomen vaikutusvaltaisin nainen. Hän on Sanoman toimitusjohtajan Hannu Syrjäsen sijainen.


title: Eija Ailasmaa

text: Ailasmaa on ollut Huhtamäki Oyj:n hallituksen jäsen vuodesta 2005. Vuosina 2008–2015 hän oli Solidiumin hallituksen varapuheenjohtaja. Vuodesta 2010 Ailasmaa on ollut Outotecin hallituksen ja henkilöstöasiainvaliokunnan jäsen.


title: Eija Ailasmaa

text: Ailasmaan puoliso on THL:ssä työskentelevä Reijo Ailasmaa. Heillä on kaksi lasta.


title: HK Dukla Trenčín

text: HK Dukla Trenčín on vuonna 1962 perustettu slovakialainen jääkiekkoseura, jonka edustusjoukkue pelaa maan pääsarjassa Extraligassa. Seuran kotihalli on Zimný štadión v Trenčíne (suom. Trenčínin talvistadion) Trenčínin kaupungissa Slovakiassa. Joukkueen päävalmentaja on Antonín Stavjaňa.


title: HK Dukla Trenčín

text: Joukkue voitti vuonna 1992 ensimmäisen pääsarjamestaruutensa silloisessa Tšekkoslovakian liigassa. Tšekkoslovakian hajottua se on voittanut Slovakian pääsarjamestaruuden kolmesti vuosina 1994, 1997 ja 2004.


title: Kongsvinger

text: Kongsvinger on kaupunki Norjassa Hedmarkin läänissä. Kongsvingerista tuli oma kuntansa vuoden 1854 alussa. Samana vuonna se julistettiin kaupungiksi. Vuonna 1964 Vinger ja Brandval yhdistettiin Kongsvingeriin. Kongsvinger on Ylöjärven ystävyyskaupunki. Tammikuussa 2013 tehdyn väestönlaskennan mukaan Kongsvingerin kaupungissa oli 17 638 asukasta.


title: Kongsvinger

text: Kongsvinger syntyi kauppalana keskiajalla. Kaupunki toimi kauppalana sen hyvien kulkuyhteyksien ansiosta. Viikinkipäälliköt pääsivät veneellä Ruotsiin lähtiessään Kongsvingerista.


title: Kongsvinger

text: 1600- ja 1700-lukujen vaihteessa Glåmdalin piirikunnan itäisiä osia asuttivat suomalaiset siirtolaiset, jotka tulivat Ruotsin rajan yli Norjaan. Aluetta kutsutaan Finnskogeniksi, ”suomalaiseksi metsäksi”.


title: Kongsvinger

text: Kongsvinger on menestynyt hyvin urheilussa, kun otetaan huomioon se, että kaupunki on suhteellisen pieni. Kongsvingerilainen Sverre Strandli voitti urallaan moukarinheiton Euroopan-mestaruuden ja teki lajinsa maailmanennätyksen.


title: Kongsvinger

text: Konsvinger on menestynyt myös jalkapallossa. Kaupungin joukkue Kongsvinger IL pelasi Norjan mestaruussarjassa vuosina 1983–1999. Joukkue voitti hopeaa Norjan liigassa vuonna 1992.


title: Sverre Strandli

text: Sverre Strandli (30. marraskuuta 1925 – 4. maaliskuuta 1985) oli norjalainen moukarinheittäjä. Strandli voitti urallaan sekä kultaa että hopeaa EM-kisoissa. Hän myös piti hallussaan miesten moukarinheiton maailmanennätystä lähes kaksi vuotta. Strandli valittiin Norjan vuoden urheilijaksi vuosina 1950 ja 1953.


title: Sverre Strandli

text: Olympialaisissa Strandli kilpaili kolme kertaa: vuonna 1952 Helsingissä hän sijoittui seitsemänneksi. Neljä vuotta myöhemmin hän sijoittui kahdeksanneksi. Roomassa 1960 Strandli oli lopputuloksissa yhdestoista. Roomassa hän oli Norjan lipunkantajana.


title: Kim Young-ho

text: Kim Young-ho (s. 4. syyskuuta 1971) on eteläkorealainen florettimiekkailija. Kim voitti vuoden 2000 olympialaisissa kultaa henkilökohtaisessa floretissa ja oli maansa ensimmäinen olympiavoittaja miekkailussa. Kim on opiskellut Daejeonin yliopistosta.


title: Symptomatic of a Greater Ill

text: Symptomatic of a Greater Ill on yhdysvaltalaisen hip hop -yhtye Darc Mindin esikoisalbumi. Se äänitettiin vuosina 1995–1997, mutta julkaistiin vasta vuonna 2006 Anticon-yhtiöllä.


title: Fabio Dal Zotto

text: Fabio Dal Zotto (s. 17. heinäkuuta 1957) on italialainen florettimiekkailija. Dal Zotto voitti vuoden 1976 olympialaisissa henkilökohtaisen floretin kultamitalin ja joukkuekilpailussa hopeaa vain 19-vuotiaana. Dal Zotto edusti "Fencing Club Mestrea" ja hänen valmentajansa oli Livio di Rosa.


title: Too Fortunate to Cry

text: Too Fortunate To Cry on Matthau Mikojanin EP ja toinen singlejulkaisu hänen sooloalbumiltaan "Matthau Mikojan". Single julkaistiin 23. huhtikuuta 2008 levymerkillä Gaga Goodies. Sillä on mukana myös cover-versiot seuraavista kappaleista: Roy Orbisonin "You Got It", Aerosmithin "Mama Kin" sekä Frank Sinatran tunnetuksi tekemä "My Way". Em. kappaleet eivät löydy Mikojanin albumilta.


title: Too Fortunate to Cry

text: EP debytoi Suomen virallisen singlelistan sijalla 19.


title: Descent 3

text: Descent 3 (myös Descent³) on Outrage Entertainmentin kehittämä ja Interplay Entertainmentin vuonna 1999 julkaisema ensimmäisen persoonan ammuntapeli. Outrage Games kehitti ja Interplay Entertainment julkaisi 1999 pelille "Descent³: Mercenary"-laajennuksen.


title: Descent 3

text: Pelin alussa Puolustajan alus Pyro-GX on syöksymässä Aurinkoon. juuri ennen kuin alus ehti sulaa, eräs avaruusalus pelastaa Puolustajan juuri kreivin aikaan vetovoimasäteellä. Pyro-GX vedetään ison avaruusaluksen sisälle. Puolustaja irrotetaan Pyro-GX:stä ja hänen aluksensa pudotetaan takaisin avaruuteen. Auringon vetovoima on niin voimakas, että Pyro-GX syöksyy uudestaan Aurinkoon.


title: Descent 3

text: Avaruusaluksessa Puolustaja ystävystyy uuteen työnantajaansa, joka ilmoittaa hänelle, että PTMC(lyhenne on muuttunut, nyttemmin tulee sanoista Post Terran Mining Corporation) itse oli kehittänyt tietokoneviruksen, joka aiheutti kaivosrobottien kapinoinnin. Viruksessa oli käytetty äärimmäisen kehittynyttä nanoteknologiaa hyödyksi. Puolustaja haluaa mennä kostamaan Dravisille tästä turhuudesta uuden, nopeamman Pyro-GL:n (Puolustajan uusi alus tuhoutuneen Pyro-GX:n tilalle) avulla.


title: Descent 3

text: Tuhottuaan monet robotit Puolustaja menee varsin murskaavalla tavalla Dravisin puheille. Dravis on kuitenkin kutsunut robottinsa tappamaan Puolustajan. Puolustajan pieni opasrobotti tulee kuitenkin pelastamaan häntä, mutta Dravisin robotti tulittaa laserilla opasrobottia. Robotin huomio oli kiinnittynyt opasrobottiin, joten Puolustaja pääsee ampumaan laserpistoolillaan Dravisin robottia pelastaakseen opasrobottinsa. Opasrobotti oli kuitenkin surmannut Dravisin laseria muistuttavilla roihuilla. Puolustaja onnistui pysäyttämään viruksen pienistä ongelmista huolimatta ja Maa on turvassa.


title: Philippe Boisse

text: Philippe Boisse (s. 18. maaliskuuta 1955) on ranskalainen kalpamiekkailija. Boisse on toiminut myös Ranskan miekkailuliiton varapuheenjohtajana ja on ammatiltaan lääkäri. Philippe Boissen poika Eric Boisse on myös kalvan olympiamitalisti.


title: H418ov21.C

text: H418ov21.C (lyhennys sanoista "House 418 of 21st century") on vuonna 1994 julkaistu suomalaisen black metal -yhtyeen Beheritin kolmas täyspitkä albumi. Se on samalla yhtyeen ensimmäinen ambient-levy.


title: H418ov21.C

text: Kaikki kappaleet kirjoittanut Beherit.


title: Oddworld: Abe’s Exoddus

text: Oddworld: Abe’s Exoddus on Oddworld Inhabitantsin kehittämä ja GT Interactiven vuonna julkaisema tasohyppely- ja pulmapeli. Peli julkaistiin Windows:lle ja PlayStationille ja on jatko-osa pelille "". Pelin päämääränä on pelastaa päähenkilö Aben lajitoverit, mudokonit, pahojen glukkonien orjuudesta ja pysäyttää riippuvuutta aiheuttavan Soulstorm-juoman leviäminen.


title: Oddworld: Abe’s Exoddus

text: Abe’s Exoddus on Abe’s Oddyseehen verrattuna pitempi, joten peli jouduttiin julkaisemaan kahtena CD:nä. Kuten edeltäjässäänkin, Abe pystyy antamaan käskyjä tekoälyn ohjaamille mudokoneille, esimerkiksi seuraaminen ja odottaminen. Lisäksi mudokoneilla on Abe’s Exodduksessa myös eri mielialoja, joista johtuen mudokonit eivät välttämättä tottele Aben käskyjä. Pelissä pelaajan täytyy pelastaa 150 mudokoneja jotta voi saada hyvän lopun. Jos pelaaja tappaa kaikki 300 mudokoneja, pelaaja saa käyttöön kuolemattomuuden, joka ei tosin tehoa pitkiin pudotuksiin ja rotkoihin.


title: Oddworld: Abe’s Exoddus

text: Peli alkaa siitä, missä Abe’s Oddysee päättyi. Abe on palannut pelastamasta mudokonorjat Rupturefarms-lihajalostamosta. Pian hän kuitenkin putoaa kielekkeeltä ja menettää tajuntansa, kun muinaiset mudokonhenget ilmestyvät hänelle unessa. He pyytävät Abea pysäyttämään glukkonit, jotka kaivavat ylös heidän luitaan Necrumissa. Abe aloittaa matkan kohti Necrumia muutaman ystävänsä kanssa. Perille päästyään Abe kuitenkin erkanee joukosta ja joutuu pelastamaan lajitoverinsa kaivoksesta.


title: Oddworld: Abe’s Exoddus

text: Pelissä on erilaisia Mudokon-tyyppejä, jotka ovat.


title: Piirpauke (albumi)

text: Piirpauke on Piirpauke-yhtyeen esikoisalbumi, joka julkaistiin alun perin Love Recordsilla vuonna 1975. Tyyliltään se on yhtyeelle tyypillistä maailmanmusiikkia ja sen fuusiota. Albumi sisältää myös Piirpauken tunnetuimman kappaleen, "Konevitsan kirkonkellot".


title: Beguine

text: Beguine on tanssityyppi. Se muistuttaa hidasta rumbaa.


title: Beguine

text: Beguine oli todella suosittua 1930-luvulla muun muassa Guadeloupella ja Martiniquella. Cole Porterin teki kappaleen ”Begin the Beguine” yhteen musikaaliinsa ja kappale päätyi Fred Astairen tähdittämään elokuvaan "Broadway Melody" (Broadway Melody of 1940) auttoi tanssimuotoa tulemaan tunnetuksi myös Karibian ulkopuolella.


title: .45 ACP

text: .45 ACP (eli 11.43x23mm Automatic Colt Pistol, tunnetaan myös nimellä .45 Auto) on John Browningin kehittämä käsiaseen patruuna. Browning valmisti patruunan Yhdysvalloissa vuonna 1904 uutta itselataavan pistoolin prototyyppiä varten, josta myöhemmin muodostui Colt M1911 -pistooli Yhdysvaltain maavoimien käyttöön.


title: .45 ACP

text: Nykyään .45 ACP on eräs maailman pitkäikäisimmistä edelleen siviili- ja armeijakäytössä olevista käsiaseiden ja konepistoolien patruunoista.


title: .45 ACP

text: .45 ACP on monessa suhteessa suosittu patruuna matalan lähtönopeuden takia. Vaimentimella varustettu ase muuttuu lähes äänettömäksi koska suupamauksen poistuttua luodin lennosta ei tule tavanomaista äänennopeuden ylittämisestä aiheutuvaa melua. Toisen maailmansodan aikana rakennettiin vaimennettuja konepistooleja nimenomaan .45 ACP:lle koska suupamaus oli ainoa vaimennettava kohde.


title: .45 ACP

text: Vaikka energiataulukoiden mukaan .45 ACP ei ole tehokkaimmasta päästä ja raskas sekä hidas luoti ei ole parhain henkilökohtaisten panssareiden läpäisyyn on raskaalla luodilla varustetuille pistooleille oma vannoutunut käyttäjäkunta "pysäytysvoiman" takia.


title: Shahnawaz Bhutto

text: Shahnawaz Bhutto (1958–1985) oli Pakistanin entisen pääministerin Zulfikar Ali Bhuton ja tämän vaimon Nusratin nuorin poika. Bhutto sai koulutuksensa Pakistanissa ja myöhemmin ulkomailla.


title: Shahnawaz Bhutto

text: Shahnawaz oli Sveitsissä, kun Muhammad Zia ul-Haqin johtama sotlasjuntta teloitti Shahnawazin hänen isänsä vuonna 1979. Teloituksen ja oikeudenkäynnin aikana Shahnawaz ja tämän veli Murtazan järjestivät kansainvälisen kampanjan isänsä hengen pelastamiseksi, mutta turhaan. Shahnawaz ja Murtazan jatkoivat Zia ul-Haqin vastaista kampanjaa maanpaossa. Shahnawazin uskotaan perustaneen ryhmän,joka yritti kaataa Zian hallinnon Pakistanissa.


title: Shahnawaz Bhutto

text: 18. kesäkuuta vuonna 1984 Bhutto löydettiin kuolleena tämän Ranskan Rivieran asunnosta Nizzasta. Bhutto kuoli hämärissä olosuhteissa, ja Bhuton perhe väitti, että hänet olisi myrkytetty. On todennäköistä, että Bhutto kuoli huumeiden yliannostukseen. Ketään ei haastettu oikeuteen, mutta Shahnawazin vaimo Rehana oli Ranskan poliisin ykkösepäilty ja vankeudessa pitkän aikaa. Rehana todettiin kuitenkin syyttömäksi. Hän sai luvan lähteä maasta ja matkusti Yhdysvaltoihin. Bhutoilla oli yksi lapsi, Sassi.


title: Shahnawaz Bhutto

text: Bhuton hautajaisiin Larkanassa osallistui noin 25 000 ihmistä, ja se oli samalla yksi suurimmista Zian hallinnon vastaisista oppositiokampanjoista.


title: Saarioinen

text: Saarioinen Oy on suomalainen elintarvikealan konserni. Vuonna 2016 konsernin liikevaihto oli 255,1 miljoonaa euroa, liikevoitto 6,2 miljoonaa euroa. Konsernin henkilöstön määrä oli 1 326  henkilöä. Tuotantoa on Huittisissa, Kangasalla, Valkeakoskella ja Viron Raplassa.


title: Saarioinen

text: Sahalahden Saarioisten kartanon isäntä Reino Avonius aloitti kanalan pidon vuonna 1945. Ajatuksena oli tuottaa kananpoikia siitoseläimiksi muille kasvattajille. Eläinten kysyntä oli suuri, ja tila nousi 1950-luvun alkuun mennessä jo Pohjoismaiden suurimmaksi alallaan. Tilalle perustettiin vuonna 1947 myös taimitarha Saarioisten Taimisto, jolle lannoite saatiin omasta takaa kanalalta. Vuonna 1948 tila aloitti kasviravinteiden ja lannoitteiden myynnin kuluttajille Humus-tuotteina. Seuraavana vuonna aloitettiin minkkien ja sinikettujen tarhaustoiminta. 1950-luvun alkuvuosina tila ryhtyi ensimmäisenä Suomessa myymään säilöttyjä vihanneksia teollisessa mittakaavassa. Tuotevalikoimaan lisättiin pian marja- ja hedelmäsoseet ja -mehut sekä kuluttajille tarkoitetut säilöntäaineet. Vuodesta 1946 tilalla tuotettiin myös tupakkaa, tupakkatehdas Oy Panama Tobacco Co toimi vuoteen 1967.


title: Saarioinen

text: Laajentuvan tuotannon johdosta toiminta yhtiöitettiin vuonna 1955 ja perustettiin Saarioinen Oy. Vuonna 1957 aloitettiin einesten tuotanto ja kaksi vuotta myöhemmin broilereiden kasvatus. Eineksissä maksalaatikko oli jo varhain yrityksen menekkituotteita. Yrityksen johtoon siirtyi Pentti Avonius veljensä Reino Avoniuksen kuoltua vuonna 1967. Vuonna 1969 Sahalahdelle rakennettiin einestehdas, joka oli tuolloin Suomen suurin. Tuotanto laajeni nopeasti: vuonna 1972 valmistui Huittisiin säilyketehdas ja vuonna 1976 siipikarjateurastamo Sahalahdelle. 1970-luvulla Saarioinen oli vallannut kolmanneksen Suomen einestuotemarkkinoista. Yritys laajeni lihanjalostemarkkinoille ostamalla vuonna 1984 Mestari Pedersenin makkaratehtaan.


title: Saarioinen

text: Vuonna 1991 yhtiö siirsi kotipaikkansa Tampereelle, jonne rakennettiin uusi pääkonttori. Seuraavana vuonna yritys muokattiin konserniksi: tuotanto jaettiin yhtiöihin Ruoka-Saarioinen Oy, Saarioisten Säilyke Oy, Liha-Saarioinen Oy ja Saarioisten Taimistot Oy. Emoyhtiö Saarioinen Oy:n toimitusjohtajaksi nimitettiin Erkki Isokangas. Vuoden 1995 aikana lihajalosteiden tuotanto siirtyi Valkeakoskelle. Saarionen osti vuonna 1997 pietarsaarelaisen jäätelötehtaan Oy Sun Ice Ab:n, josta se luopui vuonna 2002 myymällä sen Ingman Foodsille.


title: Saarioinen

text: Yhtiö laajeni vientitoimintaan: vuonna 1995 Viroon perustettiin Saarioinen Eesti OÜ, ja myöhemmin ostettiin paikallinen valmisruokatehdas. Pari vuotta myöhemmin aloitettiin einesten vienti Ruotsiin ja avattiin toimisto Moskovaan. Tällä hetkellä Saarioisilla ei ole vientitoimintaa.


title: Saarioinen

text: Vuonna 2005 Erkki Isokangas siirtyi eläkkeelle. Uudeksi toimitusjohtajaksi valittiin Ilkka Mäkelä.


title: Saarioinen

text: Saarioisten hallituksen puheenjohtajana toiminut Pentti Avoniuksen poika Juhani Avotie menehtyi tapaturmaisesti 4.12.2010 vapaa-ajan onnettomuudessa Kangasalan Sahalahdella.


title: Saarioinen

text: Vuoden 2011 alusta yhtiöt Ruoka-Saarioinen, Liha-Saarioinen, Saarioisten Lihanjalostus, Saarioisten Keskuslähettämö, Saarioisten Säilyke ja Kiinteistö Oy Sahalahden Isoniementie 76 sulautettiin emoyhtiöön Saarioinen Oy. Vuoden 2012 alusta entinen emoyhtiö Artekno Oy ja Artekno-Eps Oy sulautettiin Artekno-Pur Oy:hyn, jonka nimeksi vaihdettiin Artekno Oy. Se on Kangasalla ja Pälkäneen Luopioisissa toimiva monialainen teollisuuden alihankintayritys, joka valmistaa elintarvikepakkausten ja ruoankuljetusratkaisujen ohella muun muassa Pallotuolia ja muita Eero Aarnion suunnittelemia muovikalusteita.


title: Saarioinen

text: Vuonna 2016 Ilkka Mäkelä jäi eläkkeelle. Uudeksi toimitusjohtajaksi valittiin Matti Karppinen.


title: Saarioinen

text: "Saarioinen Oy:n" omistaa holdingyhtiö Artekno-Saarioinen Oy.


title: Saarioinen

text: Artekno-PUR Oy:n toimitusjohtaja Harri Bister korvasi Juhani Avotien Artekno Oy:n toimitusjohtajana. Saarioinen Oy:n hallituksen puheenjohtajaksi nimitettiin Juhani Avotien sisar Kaisu Avotie, joka toimii samalla myös Artekno Oy:n hallituksessa.


title: Cole Porter

text: Cole Albert Porter (9. kesäkuuta 1891 Peru, Indiana – 15. lokakuuta 1964 Santa Monica, Kalifornia) oli yhdysvaltalainen säveltäjä ja sanoittaja. Hän on käsikirjoittanut lukuisia musikaaleja ja suuri osa hänen kuuluisimmista kappaleista on hänen musikaaleistaan. Cole Porter on saanut musiikistaan tähden Hollywood Walk of Famelle.


title: Cole Porter

text: Porterin tunnetuimpia kappaleita ovat "What Is This Thing Called Love?" (1929), "Love for Sale" (1930), "Night and Day" (1932), "I Get a Kick out of You" (1934), "Begin the Beguine" (1935) ja "I’ve Got You Under My Skin" (1936).


title: Cole Porter

text: Vuonna 1946 hänen elämästään tehtiin elokuva "Yö ja päivä", jossa Porteria esitti Cary Grant. Vuonna 2004 Porterista tehty elokuva "De-Lovely" (pääosassa Kevin Kline) käsittelee myös Porterin homoseksuaalisuutta.


title: Ramón Fonst

text: Ramón Fonst Segundo (31. elokuuta 1883 Havanna, Kuuba − 10. syyskuuta 1959 Havanna, Kuuba) oli kuubalainen kalpa-, säilä- ja florettimiekkailija. Hän voitti olympiakultaa kalvassa vuoden 1900 ja 1904 olympialaisissa. Fonst on olympialaisissa menestynein latinalaisamerikkalainen urheilija neljällä kultamitalilla ja yhdellä hopealla.


title: Ramón Fonst

text: Fonstia pidetään yhtenä kaikkien aikojen parhaista miekkailijoista. Hän voitti Ranskan mestaruuden jo yksitoistavuotiaana ja Pariisin olympialaisissa hän voitti kultamitalin vain 17-vuotiaana. Fonst voitti 1926 Keski-Amerikan ja Karibian mestaruuden säilällä, floretilla ja kalvalla. Vuoden 1930 mestaruuskilpailuissa Havannassa hän voitti floretin ja kalvan saamatta yhtään osumaa koko kilpailun aikana. Vuonna 1938, 55-vuotiaana hän voitti vielä joukkuekalvan ja hopeaa henkilökohtaisessa florettikilpailussa.


title: Ramón Fonst

text: Fonst kilpaili myös ammunnassa, polkupyöräilyssä ja ranskalaisessa nyrkkeilyssä. Aktiiviuransa jälkeen Fonst työskenteli Kuuban urheiluministeriössä asiantuntijana.


title: Ramón Fonst

text: Oman kertomansa mukaan Fonst esitti elämänsä aikana yli sata kaksintaisteluhaastetta, mutta kävi vain yhden kaksintaistelun.


title: Mukarram Jah

text:
Prinssi Barkat Ali Khan Mukarram Jah Asaf Jah VIII (s. 6. lokakuuta 1933 Hilafetin linna, Nizza, Ranska) tunnetaan nimellä Mukarram Jah, on Hyderabadin viimeisen hallitsijan Azam Jahin poika. Mukarramin äiti Hadice Hayriye Ayshe Dürrühsehvar oli Ottomaanien valtakunnan viimeisen kalifin Abdul Mejid II:n tytär.
Eton Collegen jälkeen Jah lähti Harrowin Collegeen ja Cambridgen yliopistoon ja sen jälkeen London School of Economicsissa ja Sandhurstin kuninkaallisessa sotilasakatemiassa. Jah lähti Hyderabadin palatsistaan ja lähti 2 000 km² maatilalleen Australian takamaille, jonka hän kuitenkin myi pian. Nykyään Jah asuu Istanbulissa, Turkissa. Hän sairastaa diabetesta.


title: Käyttäytymistiede

text: Käyttäytymistieteet käsittävät ne tieteenalat, jotka tutkivat ihmisten ja eläinten toimintaa, vuorovaikutusta ja käyttäytymistä.


title: Käyttäytymistiede

text: Käyttäytymistieteisiin voidaan lukea muun muassa


title: Hair

text:
Hair on yhdysvaltalainen musikaali, jonka teemoina ovat hippiliike, seksuaalinen vapautuminen ja Vietnamin sota. Musikaalin tekstin kirjoittivat James Rado ja Gerome Ragni, ja sen sävelsi Galt MacDermot. Musikaali oli ehdolla The American Theatre Wing's
Antoinette Perry Award - palkinnon, lyhyesti Tonyn saajaksi v. 1969 parhaana musikaalina. Musikaalin levytys huomioitiin Grammy- palkinnolla 1968.


title: Hair

text: Musikaalin ensi-ilta oli New Yorkissa The Shakespeare Public Theatressa 29. lokakuuta 1967. Varsinainen suurmenestys alkoi New Yorkissa Biltmore Theatressa Broadwaylla jossa ensi-ilta oli 29. toukokuuta 1968. Miespääosissa nähtiin kirjoittajat Rado Claudena ja Ragni Bergerinä. Naispääosan Sheilana tulkitsi Lynn Kellogg. Musikaalia esitettiin 1750 kertaa ja jäähyväisnäytös oli 1. heinäkuuta 1972.


title: Hair

text:
Musikaalin pohjalta tehty elokuva ilmestyi vuonna 1979. Ohjaajana oli Milos Forman ja pääosissa John Savage (Claude), Treat Williams (Berger) ja Annie Golden (Jeannie). Elokuvassa on mukana alkuperäisen musikaalin näyttelijöihin kuulunut Melba Moore kappaleessa "3-5-0-0".
Vuonna 2009 Yhdysvalloissa uusi Broadwaylla esitetty versio voitti Tonyn sarjassa "Best revival of Musical" l. Paras musikaalin uusinta.
Hair-musikaalia on esitetty Suomessa useita kertoja. Tampereen Popteatteri esitti versionsa ensimmäistä kertaa Tampereen 1. Teatterikesässä 6.8.1969. Version esitysoikeudet Yhdysvalloista hankki Reijo Paukku kuultuaan siitä sattumalta etsiessään uutta ohjelmistoa. Musikaalin sanoitti suomeksi Esko Elstelä.


title: Hair

text:
Suunnitellut esitykset myytiin loppuun jo ennen ensi-iltaa. Musikaali siirtyi Teatterikesän päätyttyä vierailevana Tampereen Teatteriin.
Ryhmä esitti musikaalia myös Suomen-kiertueella. Taustat versiossa soitti urkuri Risto Hiltusella ja saksofonisti Risto Tannerilla vahvistettu Matthews-yhtye .
Viimeinen esitys oli elokuussa 1971 Tampereen Teatterikesässä.


title: Hair

text: Musikaali herätti kohua tuolloin uskaliaalla alastonkohtauksella, vaikka se kuului oleellisesti musikaalin juoneen. Kohtaus arvelutti myös näyttelijöitä koska aiemmin ei vastaavaa oltu tehty ja he esiintyivät muutamia kertoja stringeissä ennen tarkoitettua toteutusta. Broadway-versiossa kohtauksen aikana näyttämölle laskettiin voodoo-nukkeja, mikä ei ollut Tampereen versiossa teknisesti mahdollista.


title: Hair

text: ""Ei se alastomuus autuaaksi tehnyt. Kyllä Hairia tultiin katsomaan ihan muista syistä. Jos alastomuus todella olisi ollut hitin syy, eikö olisi kannattanut tehdä koko kaksituntinen esitys ilman vaatteita? (Rauli Koivisto 2009)""


title: Hair

text:
Helsingin Svenska Teaternissa musikaalin ruotsinkielinen versio ""Hår"" sai ensi-iltansa 23.11.1969.Sen käsikirjoitus ja esityslupa saatiin Tukholman "Hår" - musikaalia esittävältä teatterilta. Ohjaaja oli kanadalainen koreografi Dmitry Cheremeteff.
Svenska Teaternin versiossa mukana oli englanninkielisiä osuuksia.


title: Hair

text: Musikaalissa esiintyivät muiden muassa Anki Sheilan roolissa, Cay Karlsson Bergerin roolissa, Hector yleisroolissa sekä Jim Pembroke ja Frank Robson, joka lauloi avausnumeron "Aquarius". Osa näyttelijöistä etsittiin kadulta.


title: Hair

text: Musikaaliesityksen taustat soitti saksofonisti Eero Koivistoisella ja trumpetisti Mike Koskisella vahvistettu Wigwam


title: Hair

text: Kapellimestarina toimi Sakari Lehtinen. Anki sekä Hector kiersivät Manner-Euroopassa katsomassa useita Hair-versioita tuotantovaiheen aikana. Versio ei ollut teatterin omaa tuotantoa, vaan musikaalin toteutti suomenruotsalainen nuorisoteatteri Rampen, jolle Svenska Teatern vuokrasi tilat.


title: Hair

text: Yleisömenestyksestä huolimatta vuokra- ja muut kustannukset pakottivat lopettamaan Hår - esitykset varsin pian.Osa esiintyjistä perusti musikaalin jälkeen Cumulus-yhtyeen.


title: Hair

text: Ajan nuortenlehdet pyrkivät esittämään Tampereen ja Helsingin tuotannot kilpailijoina, mikä sai Ankin ja Hectorin kirjoittamaan kriittisen kommentin ja kysymyksen Suosikki-lehteen ja lehdelle turhasta ja keinotekoisesta kilpailutilanteen esittämisestä. He korostivat nuorten yhteisen, paikkakunnasta riippumattoman viestin merkitystä. Tampereen Popteatteri kutsui Hår-näyttelijät pikkujouluihin joulukuussa 1969.


title: Hair

text: Kotkassa musikaalin esittivät paikalliset näyttelijät Reijo Paukun ohjaamana Kaupunginteatterissa. Yhtyeeksi suunniteltiin aluksi Tapani Kansan taustakokoonpanona toiminutta Strings-yhtyettä, mutta harjoituksissa todettu puutteellinen taito lukea nuotteja sai aikaan päätöksen koota yhtye tarkoitusta varten. Version ensi-ilta oli 17.4.1970. Esityksiä kertyi 56 yhteensä 19532. katsojalle.


title: Hair

text:
Sirkka Kannisen ohjaama Forssan Hair sai ensi-iltansa Forssan teatteritalossa vain viikkoa myöhemmin 24.4.1970. Esitys vieraili myös Hämeenlinnassa. Orkesteri oli Crystal. Sen kokoonpano oli Risto Pelli (urut), Hannu Lahtonen (huilu), Masi Sallinen (soolokitara), Kari Kanninen (bassokitara) ja Ilppo Aaltonen (rummut). Musiikin johti Risto Pelli, joka esitti myös Clauden roolin.
Muut pääroolit olivat Berger / Rauno Simola, Woof / Markku Enqvist, Hud / Matti Nuolijärvi. Sheila / Inke Pelli, Jeanie / Pipe Rönkkö, Dionne / Tiina Marjamaa, Crissy / Sirpa Oksa ja Ron / Hilkka Alanko.


title: Hair

text: Pienemmissä rooleissa esiintyivät Ossi Kallioinen, Tuomo Isotalo, Jorma Kangas, Ilmo Viljanen, Jarmo Jalarvo, Antero Sundholm, Manu Valli, Hannele Rokkanen, Irma Lintula, Merja Kanninen, Marjo Kanninen, Eeva-Liisa Houttu sekä Päivi Viksten. Valaisun hoiti Ripe Siro.


title: Hair

text: Vuonna 2003 Marco Bjurström ohjasi Hairin Linnanmäen Peacock-teatteriin. Tämä esitettiin niin ikään Suomen kiertueella. Marco Bjurströmin ohjauksen sanoitti uudelleen Markku Salo. Versiossa näyttelivät mm. Ville Pusa Clauden roolissa ja Hanna-Riikka Siitonen. Koreografian tekivät Bjurström ja Mindy Lindblom. Kapellimestarina toimi Anssi Vauramo. Versiosta oli saatavilla CD-single vain esitysten yhteydessä.


title: Hair

text: 2012 Maarit Pyökäri ohjasi musikaalin Lahden Kaupunginteatteriin. Musikaalin koreografian teki Jari Saarelainen. Sen ensi-ilta oli 5.9.2012. Versiossa on mukana aikoinaan Helsingin Svenska Teaternin esityksessä ollut Hector. Hän teki versioon uuden käännöksen laulusta "What a piece of work is a man" ja myös esitti sen soolona.


title: Hair

text: 13.10.2012 ensi-iltansa sai myös Georg Malviuksen ohjaama versio Åbo Svenska Teaterissa.


title: Hair

text:
Musikaali on levytetty nimellä "Original Cast - Hair". Tampereen Popteatterin Hair on levytetty kuten myös Lontoon Hair.
Elokuvaversion soundtrack on julkaistu levynä
Pääsääntöisesti Hair-tuotannot levytettiin kunkin maan äidinkielellä.


title: Hair

text:
Musikaalin lauluja ovat mm. "Aquarius/Let the Sunshine In" suomeksi "Aquarius/Kuljen valoon kuljen Aurinkoon" (Esko Elstelä) sekä "Good Morning Starshine".
Edellinen oli hitti yhdysvaltalaiselle 5th Dimension - lauluyhtyeelle sekä Kristianille. Kristianin version Aquarius-osan on sanoittanut L.Savinainen eli Aarno Raninen.
Nimensä mukaisesti kappale on yhdistelmä musikaalin avausnumerosta "Aquarius" ja päätöskappaleesta "Flesh Failures(Let the Sun Shine In)".
Tämä versio on mukana mm. Forrest Gump-elokuvassa ja sen musiikista kootulla CD:llä.


title: Hair

text: Tampereen Popteatterin single "Aquarius" b-puolenaan "Kulje valoon, kulje Aurinkoon" nousi samanaikaisesti sijalle 19.


title: Hair

text: Problems?-yhtye teki kappaleesta 1980 Pelle Miljoonan sanoittaman ja Tumppi Varosen laulaman version nimellä "Lanka palaa."


title: Hair

text: "Good Morning Starshine", suomeksi "Hei tähdet taivaan", oli hitti yhdysvaltalaiselle Oliver-laulaja/lauluntekijälle. Myös lukuisat muut artistit tekivät musikaalin kappaleista omia versioitaan ja hittejä. Parhaimmillaan tekijänoikeusmaksuja kerättiin yli 300:sta musikaalin kappaleiden levytyksestä. Tampereen Popteatterin versio nousi Suomen LP-listalla sijalle 3.


title: Hair

text: Musikaali kertoo ryhmästä vaihtoehtokulttuurin nuoria, joista pääosassa ovat Claude ja Berger. Vietnamin sota on käynnissä ja armeijakutsunnat ovat osuneet myös tähän ryhmään. Esiin nousee erilaisia moraalisia ja yhteiskunnallisia kysymyksiä, elämäntavan pohdintaa, huumeet yms. Kun ryhmän jäsenet polttavat saamansa kutsuntakirjeet, mikä oli laitonta, Claude ei tätä tee. Lopulta Claude ilmoittautuu armeijaan ja saa surmansa Vietnamissa.


title: Hair

text: Elokuvaversio poikkeaa näyttämöversiosta. Siinä Oklahomasta kaupunkiin saapuva Claude tapaa ryhmän, joka esittelee hänelle toisenlaista elämää kuin mihin hän on tottunut. Tämä saa hänet pohtimaan omia valintojaan. Myös ryhmän sisäiset ristiriidat elämänvalintojen paineissa nousevat esiin. Lopulta Claude ilmoittautuu kutsunnassa määrättyyn paikkaan. Hän ei silti unohda ryhmän kanssa viettämiään päiviä ja kirjoittaa heille tapaamansa tytön Sheilan kautta. Sheilan roolia on muutettu siten, että hän on hienostoperheen tytär, johon Claude ihastuu ensinäkemältä ja ryhmän rohkaisemana onnistuu tapaamaan hänet. Näyttämöversiossa Sheila kuuluu ryhmään.


title: Hair

text: Hänen ystävänsä päättävät vielä kerran tavata Clauden ja suostuttelevat Sheilan mukaansa tämän autolla. Clauden onnistuu livahtaa ulos kasarmilta yön ajaksi Bergerin ottaessa hänen paikkansa luvun täyttämiseksi. Komennus Vietnamiin tulee tällä ajalla ja Berger saa surmansa siellä.


title: Hair

text: Sekä näyttämö- että elokuvaversiossa "Good Morning Starshine" l. "Hei tähdet taivaan" on tapaamisen runko. Elokuvassa kappale vauhdittaa automatkaa. Näyttämöversiossa kappale on musikaalin juhlakohtaus ennen Clauden lähtöä. "Flesh Failures/Let The Sun Shine In" l. "Niin paljon meitä petettiin/Kulje valoon, kulje aurinkoon" päättää näyttämöversion Clauden kuoltua. Elokuvassa laulu soi Bergerin marssiessa muun osaston mukana miehistönkuljetuskoneeseen ja lopulta Arlingtonin sotilashautausmaalla, jonne Claude ja muut Bergerin ystävät ovat tulleet.


title: Hair

text: Elokuvassa on mukana ajankohdan musiikkia, joka ei sisälly itse musikaaliin. Lauluja on myös lyhennetty tai jätetty pois elokuvan rakenteen tiivistämiseksi.


title: Hair

text: Musiikin johtajana on Raimo Rantanen. Musiikin tyyli vaihtelee kevyestä popmusiikista folkiin, joiden lisäksi mukana on funk-elementtejä sekä blues- ja psykedelia-sävytteistä rockia. Galt McDermotin kiinnostus afrikkalaisen kansanmusiikkiin on havaittavissa "Aquariuksen" introssa, kun taas "Hei tähdet taivaan" on purukumipop-vaikutteista musiikkia. Päätösnumero edustaa hyvin funk-musiikin vaikutusta.


title: Hair

text: Esitys on talletettu Scandia-studiolla. Matthews ei päässyt sopimukseen Scandia-levy-yhtiön kanssa joten levytyksessä soittaa studiokokoonpano joista useat ovat tunnettuja muusikoita. Levytys julkaistiin 1969 Scandia-merkillä.


title: Hair

text: Osajako


title: Hair

text: Sirut (Aila Halminen ja Leo Airaksinen), Riitta Norppa, Outi Norppa, Veikko Meskanen, Ulla Koivisto, Sampo Syrjänen, Hely Streng, Riitta Tähtinen, Jukka Mattila, Eeva-Maija Lankinen, Ismo Haapanen, Leea Heino, Risto Haapsaari, Eeva Ahve, Jukka Ahtokivi, Sirpa Tolvanen, Pekka Pajula


title: Hair

text: Yhtye:


title: Hair

text: Kappaleluettelo


title: Hair

text: Reijo Paukku on kirjoittanut musikaalin version luomisesta kirjan "Hippimusikaali Hair ja Tampereen Popteatterin tarina" joka julkaistiin musikaalin ensiesityksen 40-vuotis-päivämäärällä 2009.


title: Hair

text: Kirja sisältää mm. musikaalin alkuperäisversion syntyhistorian, Tampereen version synopsiksen sekä aikalaislehtien arvioita musikaalista.


title: Arnd Schmitt

text: Arnd Schmitt (s. 13. heinäkuuta 1965 Heidenheim) on saksalainen kalpamiekkailija. Hän voitti olympiakultaa henkilökohtaisessa kilpailussa ja hopeaa joukkuekalvassa vuoden 1988 olympialaisissa sekä olympiakultaa Barcelonan olympiakisojen joukkuekalvassa. Schmittin valmentajana toimi Gabor Salomon ja hänen seuransa oli "Turn- und Sportverein Bayer". Schmitt on ammatiltaan hammaslääkäri.


title: Tukiainen

text: Tukiainen voi tarkoittaa seuraavia:


title: S/S Coccolita

text: S/S Coccolita oli höyrylaiva, joka valmistui Oskarshamns Mekaniska Verkstad -telakalla Ruotsissa vuonna 1915. Sen nimi oli alkujaan Heimdall.


title: S/S Coccolita

text: S/S Coccolita aloitti liikennöinnin Tukholman ja Riian välillä 1915. 1920-luvulla se kulki myös Turusta Tukholmaan. Alus ajoi karille Tukholman saaristossa ja upposi 8. helmikuuta 1929, minkä jälkeen se tuotiin Suomeen korjattavaksi. Korjattuna se oli 1930-luvulla käytössä kesäisin Tukholman ja Helsingin välisellä reitillä, talvisin taas Turun ja Tukholman välillä. Alus kuljetti Ruotsiin myös sotalapsia vuonna 1942. Alus peruskorjattiin 1948 ja muutettiin seuraavana vuonna öljykäyttöiseksi. Se ajoi kuitenkin karille Bogskärissä jo 20. tammikuuta 1950.


title: S/S Coccolita

text: Alus oli vuonna 1952 jälleen liikenteessä Turku–Tukholma-välillä. Se myytiin Siljalle vuonna 1957, jolloin sen nimi muuttui Siljaksi. Alus liikennöi 1961–1964 Helsingin ja Travemünden välillä. Vuonna 1967 laiva myytiin Kokkolaan ja nimeksi annettiin Coccolita. Se liikennöi Kokkola–Skellefteå-välillä ja Oulu–Luulaja-välillä vuonna 1968. Vuonna 1970 liikennöitiin Maarianhamina–Tukholma-välillä nimellä Coccolita. Lokakuussa 1970 laiva myytiin romutettavaksi ja vuonna 1971 se romutettiin Katajanokalla.


title: Alexander Pusch

text: Alexander Pusch (s. 15. toukokuuta 1955 Tauberbischofsheim) on saksalainen kalpamiekkailija. Pusch voitti kultaa henkilökohtaisessa kalvassa vuoden 1976 ja joukkuekultaa vuoden 1984 olympiakilpailuissa. Lisäksi hänellä on kaksi olympiahopeamitalia kalvan joukkuekilpailuista vuosilta 1976 ja 1988.


title: Todistaja (elokuva)

text: Todistaja () on Billy Wilderin ohjaama yhdysvaltalainen oikeussalidraama vuodelta 1957. Se perustuu Agatha Christien novelliin ja näytelmään "Syyttäjän todistaja" (novellikokoelmassa "Kuoleman koira"). Elokuvan pääosissa ovat Tyrone Power, Marlene Dietrich, Charles Laughton ja Elsa Lanchester.


title: Todistaja (elokuva)

text: Elokuva kertoo menestyksekkäästä asianajajasta nimeltä sir Wilfrid Roparts (Charles Laughton), joka ottaa asiakkaakseen Leonard Volen (Tyrone Power), jota epäillään keski-ikäisen naisystävänsä murhasta. Volen saksalainen vaimo Christine (Marlene Dietrich) lupaa ensin todistaa puolustuksen hyväksi ja antaa miehelleen alibin, mutta kun paljastuu, että hän oli vielä naimisissa toisen kanssa, kun hän nai Volen, ja liitto ei ollut pitävä, tämä ryhtyy syyttäjän todistajaksi. Hän kertoo todistajanaitiossa miehensä tunnustaneen murhanneensa ystävänsä, ja tämän pyytäneen häntä valehtelemaan, mutta hän päättää lopulta kertoa totuuden. Oikeudenkäynnin aikana sir Roparts tapaa juna-asemalla naisen, joka antaa tälle kirjeitä, jotka rouva Vole on kirjoittanut Max-nimiselle henkilölle. Kyseisissä kirjeissä esitetyt seikat antaisivat Christinelle vahvan motiivin valehdella. Wilfrid esittää kirjeet oikeudenkäynnissä, ja valamiehistö toteaa Leonard Volen syyttömäksi. Oikeudenkäynnin jälkeen saliin jäävät vain Wilfrid ja Christine Vole. Vole kertoo lavastaneensa kirjeet ja siten saaneensa miehensä vaikuttamaan syyttömältä, vaikka tiesi tämän todellisuudessa syyllistyneen murhaan. Lisäksi hän kertoo rakastavansa Leonardia ja toimineensa tämän vuoksi siten kuin toimi. Leonard Vole tulee saliin ja tunnustaa asian avoimesti. Häntähän ei voida syyttää uudelleen. Pian hänen syliinsä ryntää nuori tyttö (Ruta Lee), joka on hänen rakastajansa, ja rouva Vole loukkaantuu niin paljon, että puukottaa miehensä kuoliaaksi. Sir Wilfrid päättää puolustaa rouva Volea ja peruu lomansa.


title: Kashima-Shinryū

text: Kashima-Shinryū () on 1400-luvun lopulla perustettu perinteinen japanilainen taistelulajikoulukunta. Kashima-Shinryūn perustivat Matsumoto Bizen no kami Ki no Masamoto yhdessä Kunii Genpachirô Kagetsugun kanssa. Koulukunnan nykyinen johtaja, professori Humitake Seki, on lajin 19. pääopettaja ("shihanke").


title: Kashima-Shinryū

text: Ennen Seki-senseitä Kashima-Shinryūn jäseneksi pääseminen oli vaikeaa ja muille kuin japanilaisille tämä oli käytännössä mahdotonta. Seki-sensein mukana Kashima-Shinryūn pääsali siirtyi Tokiosta Tsukuban yliopistoon 1976, ja muutama vuosi tämän jälkeen saivat ensimmäiset ulkomaalaiset mahdollisuuden aloittaa harjoittelun.


title: Kashima-Shinryū

text: Kashima-Shinryūta harjoitellaan Japanin lisäksi nykyään myös Yhdysvalloissa, Euroopassa ja Israelissa. Euroopassa lajia opetetaan kahdeksalla salilla, Bredassa, Dresdenissä, Frankfurtissa, Haagissa, Helsingissä, Ljubljanassa, Lontoossa ja Tampereella. Suomessa Kashima-Shinryūn opetus alkoi Helsingin Yliopiston salilla 1996. Tampereen Teknillisen Yliopiston salilla opetus alkoi vuonna 2002.


title: Kashima-Shinryū

text: Kashima-Shinryūn harjoittelu on pääosin kata-muotoista pariharjoittelua. Harjoittelu alkaa aina miekkatekniikoiden (kenjutsu) ja jūjutsun opiskelulla. Perusteiden oppimisen jälkeen opiskeltava asevalikoima laajenee kattamaan tärkeän osan muinaisen bushin taisteluvälinevalikoimasta. Opiskeltavia taitoja ovat mm. puukkotekniikat ("kaikenjutsu"), pienet heittoaseet (shurikenjutsu), keppitekniikat (bōjutsu ja jōjutsu) sekä tekniikat pitkillä pisto- ja viiltoaseilla (sōjutsu ja naginatajutsu). Vaikka koulun harjoitteet erityyppisillä aseilla ulkoisesti poikkeavatkin toisistaan, ne noudattavat yhtenäisiä periaatteita.


title: Kashima-Shinryū

text: Tärkein harjoitteluväline Kashima-Shinryūssa on puumiekka (bokutō) joka vastaa painoltaan ja ulkomitoiltaan varsin hyvin oikeaa miekkaa. Miekan kädensuoja ("tsuba") on pari senttiä paksu, ja se suojaa hyvin käsiä. Tekniikat tehdään kontrolloidusti, mutta realistisesti, ja niinpä tukeva rakenne ja paksu tsuba ovat välttämättömiä. Kaikki Kashima-Shinryūn miekkatekniikat voidaan tehdä bokutōlla, mutta useissa tekniikkasarjoissa käytetään turvallisuussyistä nahkalla päällystettyä bambumiekkaa ("fukuroshinai").


title: Kashima-Shinryū

text: Kenjutsu


title: Kashima-Shinryū

text: Jujutsu


title: Kashima-Shinryū

text: Battojutsu (32 muotoa)


title: Kashima-Shinryū

text: Kaiken/tantojutsu (8 muotoa)


title: Kashima-Shinryū

text: Jojutsu (10 muotoa)


title: Kashima-Shinryū

text: Naginatajutsu (20 muotoa)


title: Kashima-Shinryū

text: Bojutsu (20 muotoa)


title: Kashima-Shinryū

text: Sojutsu (10 muotoa)


title: Kashima-Shinryū

text: Jo tachiai (13 muotoa)


title: Kashima-Shinryū

text: Naginata tachiai (7 muotoa)


title: Kashima-Shinryū

text: Sojutsu tachiai (6 muotoa)


title: Kashima-Shinryū

text: Kusarigama tachiai (5 muotoa)


title: Kashima-Shinryū

text: Tachiai naginata (15 muotoa)


title: Kashima-Shinryū

text:
Kashima-Shinryūn arvoasteet ovat alimmasta korkeimpaan
Korkeimmat arvot Suomessa: Menkyo-Kaiden (3) ja Kaiden (3).


title: Johan Harmenberg

text: Johan Harmenberg (s. 8. syyskuuta 1954 Tukholma) on ruotsalainen kalpamiekkailija. Hän voitti urallaan neljä arvokisamitalia henkilökohtaisessa ja joukkuekalvassa. Harmenberg valittiin vuonna 1997 juutalaisten urheilijoiden Hall of Fameen. Hän on ammatiltaan lääkäri ja opiskeli kaksi vuotta Massachusetts Institute of Technologyssa. Harmenbergin miekkailuseura on Tukholmalainen "Föreningen för Fäktkonstens Främjande" (FFF).


title: Johan Harmenberg

text: Harmenbergia ei pidetä teknisesti erityisen taitavana miekkailijana, mutta yhdessä valmentajansa kanssa hän kehitti uuden miekkailutyylin, jonka avulla hän nousi yhdeksi 1970-luvun menestyneimmistä kalpamiekkailijoista. Harmenberg pyrki pakottamaan vastustajansa hyökkäämään hänen vahvimmille alueilleen ja rajoitti oman miekkailunsa muutamaan täydellisesti harjoiteltuun liikkeeseen. Hänen luomansa tekniikka on ollut keskeinen tekijä modernin kalpamiekkailun kehittymisessä.


title: Johan Harmenberg

text: Harmenberg on kirjoittanut teoksen "Epee 2.0: the Birth of the New Fencing Paradigm" kehittämästään miekkailutekniikasta sekä joukon miekkailuun liittyviä urheilulääketieteellisiä artikkeleita.


title: Michel Pécheux

text: Michel Pécheux (24. toukokuuta 1911 – 29. elokuuta 1985) oli ranskalainen miekkailija.


title: Michel Pécheux

text: Pécheux voitti kalvan joukkuekilpailusta olympiakultaa Lontoon olympialaisista 1948, hänen kanssaan joukkueessa kilpailivat Henri Guérin, Henri Lepage, Marcel Desprets, Edouard Artigas ja Maurice Huet. Pronssia hän voitti Berliinistä 1936, tällä kertaa joukkueessa olivat Bernard Schmetz, Georges Buchard, Henri Dulieux, Paul Wormser ja Philippe Cattiau.


title: Them

text: Them oli vuonna 1964 perustettu belfastilainen rockyhtye. Se muistetaan parhaiten Van Morrisonin ensimmäisenä yhtyeenä. Hän toimi Themin laulajana vuosina 1964-1966. Them esitti karheaa rhythm and blues -vaikutteista musiikkia.


title: Them

text: Van Morrisonin kanssa Them levytti lp-levyt "The Angry Young Them" (1965) ja "Them Again" (1966). Näistä ensimmäinen sisälsi yhtyeen tunnetuimman kappaleen ”Gloria”, josta on tullut garage rock -standardi. Van Morrisonin lähdettyä soolouralle vuonna 1966 Them jatkoi toimintaansa vuoteen 1971 asti. Lyhyeksi jäänyt paluu ilman Morrisonia vuonna 1979 on toistaiseksi viimeinen kerta, kun yhtye on esiintynyt.Van Morrisonin kanssa:


title: Nefco

text: Pohjoismaiden ympäristörahoitusyhtiö NEFCO ("Nordic Environment Finance Corporation") on kansainvälinen rahoituslaitos, joka on erikoistunut ympäristörahoitukseen. Tanskan, Suomen, Islannin, Norjan ja Ruotsin hallitukset perustivat NEFCO:n vuonna 1990. NEFCO:n tavoitteena on osallistua kustannustehokkaiden ympäristöhankkeiden toteutukseen Pohjoismaiden lähialueilla Itä-Euroopassa. NEFCO:n pääkonttori sijaitsee Helsingissä. Venäjä on NEFCO:n suurin markkina-alue. Yhtiön peruspääoma on yhteensä 113,4 miljoonaa euroa.


title: Morbid Wings of Sathanas

text: Morbid Wings of Sathanas on suomalaisen, black metal musiikkia soittavan Baptismin toinen kokopitkä. Albumin kaikki musiikit on säveltänyt Sargofagian vuosien 2002 ja 2004 välisenä aikana. Sanoitukset on tehnyt Sargofagian sekä eräs Johannes Nefastos.


title: Morbid Wings of Sathanas

text: Levyn julkaisi alun perin Northern Heritage vuonna 2005 CD-painoksena ja myöhemmin vuonna 2006 500 kappaleeseen rajattuna vinyylipainoksena. Vinyylipainoksen puolet on nimetty "Side Morbidiksi" sekä "Side Eviliksi" ja sen kappalejärjestys on erilainen verrattuna CD-painoksen kappalejärjestykseen, se myös sisältää yhden uuden kappaleen nimeltä "Soil of Decay".


title: Charles Delporte

text: Charles J. Delporte (s. 11. maaliskuuta 1893 − 1960) oli belgialainen kalpa ja säilämiekkailija. Delporte voitti kalvan olympiakultaa ja joukkuekalvan hopeaa vuoden 1924 olympialaisissa.


title: Simo Korpela

text: Simo Oskari Korpela (12. huhtikuuta 1863 Teuva – 14. kesäkuuta 1936) oli suomalainen pappi ja virsirunoilija.


title: Simo Korpela

text: Teuvan Horonkylässä syntyneen Korpelan vanhemmat olivat maanviljelijä Simo Korpela ja Rebekka Perälä. Hän pääsi ylioppilaaksi Porin Lyseosta 1887 ja hänet vihittiin papiksi 1892. Korpela oli ylimääräisenä pappina Kauhavalla, Tammelassa ja Humppilassa 1892-1898 ja sen jälkeen kappalaisena Eurajoella 1898-1906 ja Virroilla 1906-1910. Viimeksi hän oli Toivakan kirkkoherrana 1910-1936.


title: Simo Korpela

text: Korpelan tuotantoon kuului noin 900 runoa joista 146 on sävelletty; säveltäjinä ovat toimineet muun muassa Jean Sibelius ja Leevi Madetoja. Vuoden 1987 virsikirjassa on viisi Simo Korpelan itse kirjoittamaa virttä, viisi hänen kääntämäänsä virttä ja yksi Korpelan mukailema virsi.


title: Simo Korpela

text: Korpela oli naimisissa vuodesta 1892 Emma Katarina Potin kanssa. Heidän poikansa oli kirjailija Jorma Korpela.


title: Simo Korpela

text: Simo Korpelan syntymäkodin pihaan Teuvan Horonkylän Kässyyn on pystytetty hänen muistokivensä.


title: Tulisalamanteri

text: Tulisalamanteri ("Salamandra salamandra") on salamantereihin kuuluva maalla elävä sammakkoeläin.


title: Tulisalamanteri

text: Tulisalamanteri elää luonnonvaraisena Länsi-, Keski- ja Itä-Euroopan lauhkeailmastoisilla alueilla. Sen elinympäristöä ovat vesistöjen läheiset kosteat ja varjoisat lehtimetsäalueet.


title: Tulisalamanteri

text: Tulisalamanterin ulkomuoto on huomiota herättävä: lajin kostea, suomuton iho on väriltään musta keltaisen tai jopa punertavan sävyisin pilkuin tai raidoin. Kooltaan nämä salamanterit ovat 15–25 cm:n mittaisia ja niiden häntä on usein samanmittainen ruumiin kanssa. Sukupuolten väliset ulkonäköerot eivät ole helposti havaittavissa, mutta koiraat voi erottaa naaraista solakamman ulkomuodon perusteella.


title: Tulisalamanteri

text: Hämäräaktiivinen tulisalamanteri asustaa kokonaan maalla aikuisiän saavutettuaan. Päivisin salamanteri pysyttelee turvallisissa piilopaikoissa esimerkiksi kivien tai juurakkojen koloissa, eikä hidasliikkeisenä liiku öisinkään kuin joitakin metrejä. Tehokkaan näköaistinsa ansiosta tulisalamanteri näkee liikkua hämärässä ja havaitsee liikkuvat kohteet.


title: Tulisalamanteri

text: Tulisalamanterin pääasiallinen ravinto koostuu erilaisista selkärangattomista, kuten pehmeistä lieroista ja etanoista, jotka se nielee kokonaisina. Vahvojen leukojensa avulla tulisalamanteri saalistaa suurempia saaliseläimiä, mutta pienten hyönteisten saalistamiseen se käyttää tahmeaa kieltään. Saaliseläimiä normaalisti hidasliikkeinen tulisalamanteri voi saalistaa yllätävänkin nopeasti.


title: Jonas Heiska

text: Jonas Heiska (13. lokakuuta 1873, Jyväskylän maalaiskunta – 3. maaliskuuta 1937 Jyväskylä) oli suomalainen taidemaalari. Hänen luetteloituja töitään on yli tuhat.


title: Jonas Heiska

text: Oravasaaren kylässä Heiskan talossa syntynyt Heiska pääsi ylioppilaaksi 1898 Jyväskylän lyseosta. Hän opiskeli Suomen Taideyhdistyksen piirustuskoulussa 1898 ja 1902-1904 sekä Helsingin yliopiston piirustussalissa 1902-1903 suorittaen piirustuksen opettajan tutkinnon.


title: Jonas Heiska

text: Heiska kuvasi maalauksissaan erityisesti keskisuomalaisia maisemia ja kansanelämää sekä suomalaisuuteen liittyviä aiheita. Heiskan maalauksia oli esillä Pariisin maailmannäyttelyn Suomen osastolla 1908 ja vuonna 1909 hän sai valtionpalkinnon maalauksestaan "Syyspäivä/Syystunnelma". 1930-luvulla Heiska teki laajan kuvasarjan Aleksis Kiven Seitsemän veljeksen elämänvaiheista. Tämä sarja oli tarkoitus julkaista kuvakirjana, mutta julkaisukustannukset arvioitiin liian suuriksi.


title: Jonas Heiska

text: Vuonna 1912 Heiska rakensi Jyväskylän Älylään itselleen ateljeekodin, jonka hän oli itse suunnitellut yhdessä Lapinlahdelta kotoisin olleen Antti Halosen kanssa. Vuonna 1920 hän meni naimisiin pianonsoiton opettaja Maikki Aron (1889–1961) kanssa. Heidän tyttärensä oli kuvataiteilija ja kuvaamataidon opettaja Vappu Heiska (1921–1993).


title: Paul Anspach

text: Paul Anspach (1. huhtikuuta 1882 – 28. elokuuta 1981) oli belgialainen floretti- ja kalpamiekkailija. Hän voitti uransa aikana yhteensä viisi olympiamitalia. Anspach toimi Belgian kalpajoukkueen kapteenina vuosina 1909–1928.


title: Paul Anspach

text: Vuonna 1906 Anspach oli perustamassa maansa olympiakomiteaa. Aktiiviuransa jälkeen hän toimi vuosina 1933–1948 Kansainvälisen miekkailuliiton FIE:n puheenjohtajana. Toisen maailmansodan aikana liiton toiminta keskeytyi Gestapon takavarikoitua sen asiakirjat.


title: Georges de la Falaise

text: Kreivi Georges de la Falaise (24. maaliskuuta 1866 Luçon – 8. huhtikuuta 1910 Pariisi) oli ranskalainen kalpa- ja säilämiekkailija. De la Falaise voitti vuoden 1900 olympialaisissa henkilökohtaisen säiläkilpailun ja vuoden 1906 välikisoissa henkilökohtaisen ja joukkuekalvan kultamitalin.


title: Ärsyke

text: Ärsyke on tekijä, joka aiheuttaa reaktion, kuten lihaksen, hermon, rauhasen tai muun elimen toiminnan tai aineenvaihduntatoimintojen muuttumisen.


title: Manpo

text: Manpo (, hanja 滿浦市, McCune-Reischauer "Manp’o-si") on kaupunki Korean demokraattisen kansantasavallan Jagangin maakunnassa. Se sijaitsee maakunnan pohjoisosassa Kiinan vastaisella rajalla Jalujoen varrella. Vuoden 2008 väestönlaskennan mukaan Manpossa oli 116 760 asukasta.


title: Manpo

text: Manpo sijaitsee Jalujoen keskijuoksun varrella. Kaupungin alue koostuu enimmäkseen matalista vuorista. Koillisessa ja idässä kohoavat Kangnam- ja Rangrimvuoret. Kokrien vuori Manpossa 1 373 metriä korkea Pǒmbawi. Kaupungin matalin kohta on puolestaan 165 metrin korkeudella. Tammikuun keskilämpötila on -11,6 °C ja elokuun 22,5 °C. Keskimääräinen vuosittainen sadanta on 908,8 mm..


title: Manpo

text: Noin 5 kilometriä Manposta itään Jalujoen Kiinan puoleisella rannalla sijaitsee parinsadantuhannen asukkaan Jianin kaupunki, joka on yhdistetty Manpoon rautatiesillalla.


title: Manpo

text: Jalujoen Kiinan puoleiselle rannalla on korealaisen Goguryeo-dynastian aikaisia hautapaikkoja. Nykyisen Manpon paikalle rakennettiin linnoitus Joseon-dynastian valtakaudella vuonna 1416 suojaamaan Korean niemimaata pohjoisesta tulevilta hyökkääjiltä. Linnoituksen varuskunta oli kooltaan yli 1 000 miestä, joihin kuului pohjoisen džurtšenien puhuman džurtšenin kielen tulkki. Kaupunki oli myös pysähdyspaikka Jalujokea pitkin purjehtiville laivoille. Kaupungin nykyinen nimi on ilmeisesti johdettu sanoista "Man" (kymmenentuhatta tau lukuisa) ja "Pho" (satama). Manpo oli myös tärkeän merkkitulijärjestelmän alkupää. Merkkitulijärjestelmän avulla saatettiin lähettää viestejä Uijun, Anjun, Pjongjangin ja Gaeseongin kautta aina Hansongiin eli nykyiseen Souliin saakka.


title: Manpo

text: Japanin miehitysaikana Koreassa japanilaiset rakensivat kaupunkiin raja-aseman, jota vastaan Mantšuriassa toimivat japanilaisten vastaiset sissit hyökkäsivät useaan otteeseen. Vuonna 1937 rakennettiin rautatiesilta Jalujoen yli ja Manposta tuli tärkeä liikenteen solmukohta. Kaupungissa sahattiin puita, joita uitettiin Jalujokea pitkin. Manposta ne kuljetettiin rautateillä käytettäväksi muihin kaupunkeihin. Korean sodan aikana Manpo oli yksi neljästä tärkeästä kohdasta, jolla kiinalaiset ylittivät Pohjois-Korean rajan. Hallinnollisesti Manposta tuli kaupunki ("si") vuonna 1967.


title: Manpo

text: Manpon tärkein teollisuuden ala on historiallisesti ollut metsäteollisuus, mutta sen merkitys on vähentynyt 1960-luvun lopulla, jolloin kaupunkiin valmistui Aprokgangin rengastehdas. Nykyisin tehdas on Pohjois-Korean suurin rengastehdas. Muita merkittäviä tehtaita ovat kemikaali- ja sementtitehdas. 1980-luvulta lähtien kaupunkiin on rakennettu myös vesivoimaloita. Muita teollisuuden aloja ovat tekstiili-, elintarvike- ja päivittäistavarateollisuus. Manpossa kasvatetaan myös silkkiperhosentoukkia, joiden kotelot lähetetään jatkojalostettaviksi muihin kaupunkeihin.


title: Manpo

text: Kiinan puolella sijaitseva Jian on ollut erityistalousalue vuodesta 1988 lähtien, mikä on näkynyt myös kohentuneena kauppana Manpossa. Myös Manpon kautta Pohjois-Koreaan saapuvien turistien määrä on kasvanut 2000-luvulta lähtien.


title: Gaston Alibert

text: Gaston Alibert (1883 - 26. joulukuuta 1917) oli ranskalainen kalpamiekkailija. Hän voitti vuoden 1908 Lontoon olympiakilpailuissa kultaa kalvan henkilökohtaisessa ja joukkuekilpailussa.


title: Victor Pițurcă

text: Victor Pițurcă (s. 8. toukokuuta 1956) on romanialainen jalkapallovalmentaja ja entinen hyökkääjä. Joulukuusta 2015 lähtien hän on toiminut Ittihadin päävalmentajana.


title: Victor Pițurcă

text: Pițurcă on yksi FC Steaua Bukarestin kaikkien aikojen parhaimmista hyökkääjistä. Hän edusti joukkuetta urallaan kuuden kauden ajan 1983–1989 ja teki 175 pelaamassaan ottelussa huikeat 165 maalia. Kun Steaua voitti kaudella 1985–1986 Euroopan cupin, teki Pițurcă yhdeksässä ottelussa viisi maalia. Hänen nimissään on myös yksi kaikkien aikojen nopeimmista maaleista, kun hän upotti pallon verkkoon 36. sekunnilla ottelussa Budapest Honvédia vastaan.


title: Victor Pițurcă

text: Dinamo Slatinassa uransa aloittaneen Pițurcăn parhaat vuoden ajoittuvat Steauaan 1980-luvun loppupuolella. Kaudella 1987–1988 hän oli Romanian liigan paras maalintekijä. Steaua vuosinaan hän esiintyi myös Romanian maajoukkueessa 13 kertaa ja teki 6 maalia. Pițurcă lopetti uransa ranskalaisseura RC Lensissä kauden 1989–1990 jälkeen.Pițurcă aloitti valmennusuransa FC Steaua Bukarestissa keväällä 1992 ja johdatti Steauan Romanian cupin voittajaksi. 1994 hän siirtyi Universitatea Craiovan peräsimeen ja johdatti seuran mestaruushopealle kauden 1994–1995 päätteeksi. Seuraavana vuonna Pițurcă siirtyi Romanian alle 21-vuotiaiden maajoukkueen päävalmentajaksi. Pițurcăn johdolla Romanian nuoret selvisivät koti-EM-kisoissaan puolivälieriin, mikä on kaikkien aikojen paras sijoitus.


title: Victor Pițurcă

text: MM-kisojen 1998 jälkeen Pițurcă nousi Romanian A-maajoukkueen peräsimeen. Hänen johdollaan Romania selviytyi EM-kisoihin 2000. Pițurcă sai kuitenkin potkut ennen lopputurnausta riitauduttuaan joukkueen tähtien Gheorghe Hagin ja Gheorghe Popescun agentin Ioan Becalin kanssa.


title: Victor Pițurcă

text: Joulukuussa 1999 Pițurcă teki sopimuksen FC Steaua Bukarestin kanssa. Hänen johdollaan Steaua voitti tuplamestaruuden kaudella 2000–2001. Seuraavalla kaudella Steaua jäi liigassa hopealle ja Pițurcă jätti tehtävänsä kauden jälkeen. Hän ei kuitenkaan ollut kauan työttömänä vaan palasi Steauan peräsimeen jo lokakuussa 2002. Mestaruutta ei tullut ja kesällä 2004 hän jätti tehtävänsä.


title: Victor Pițurcă

text: Joulukuussa 2004 Pițurcă valittiin toistamiseen Romanian maajoukkueen valmentajaksi. Hänen johdollaan maa jäi rannalle MM-kisoista 2006. Pițurcă jatkoi tehtävissään ja luotsasi Romanian komeasti EM-kisoihin 2008. Karsintalohkossa taakse jäi mm. Alankomaat.


title: Victor Pițurcă

text: Lopputurnauksessa Pițurcăn Romanialla oli kaikki mahdollisuudet jatkopaikkaan, kun se pelasi alkulohkossaan tasan Ranskan ja Italian kanssa. Ratkaisevassa ottelussa Alankomaita vastaan romanialaiset eivät kuitenkaan onnistuneet pusertamaan puolivälieräpaikkaan tarvitsemaansa voittoa, vaan hävisivät 2–0. Näin ollen Pițurcăn EM-debyytti lopputurnauksessa jäi kolmeen otteluun.


title: Victor Pițurcă

text: MM2010-karsinnat alkoivat Pițurcăn luotsaaman Romanian kannalta katastrofaalisesti 0–3-kotitappiolla Liettuaa vastaan. Samassa lohkossa pelaavat myös Serbia, Ranska, Itävalta ja Färsaaret. Pițurcă sai potkut maajoukkueen valmennustehtävistä huhtikuussa 2009, kun MM-karsinnat olivat alkaneet todella heikosti. Romanialla oli vain neljä pistettä viiden pelin jälkeen.


title: Victor Pițurcă

text: Kesäkuussa 2010 Pițurcă palasi FC Steaua Bukarestin päävalmentajaksi. Kesän aikana hän uudisti rajusti joukkuetta, jonka piti palata mestaruuskamppailuun kaudella 2010/11. Projekti päättyi kuitenkin elokuussa 2010 Pițurcăn riitauduttua seuran omistajan George Becalin kanssa ja erottua tehtävistään.


title: Victor Pițurcă

text: Kesäkuussa 2011 Romanian jalkapalloliitto palkkasi Pițurcăn kolmannen kerran maajoukkueen päävalmentajaksi, kun Răzvan Lucescu jätti tehtävänsä kesken EM2012-karsintojen. Pițurcăn johdolla Romania voitti yhden karsintaottelun ja pelasi kolmesti tasan jääden karsintalohkossaan kolmanneksi. Pițurcă sai tästä huolimatta jatkaa tehtävässään ja Romania taisteli hänen alaisuudessaan paikasta MM-kisoihin 2014. Romania voitti kuusi MM-karsintaottelua ja sijoittui lohkossaan toiseksi Alankomaiden jälkeen. Jatkokarsinnassa joukkue hävisi Kreikalle vieraissa 3-1 ja pelasi kotonaan tasan 1-1. Näin ollen kisapaikka jäi Romanialta saavuttamatta.


title: Victor Pițurcă

text: Lokakuussa 2014 Pițurcă jätti Romanian maajoukkueen ja siirtyi Ittihadin päävalmentajaksi. Romanialaisen pesti Ittihadissa jäi menestykseltään vaatimattomaksi. Lisäksi Pițurcă joutui kovan kritiikin kohteeksi hänen rangaistuaan joukkueen tähtipelaajia Mohammed Nooria ja Hamad Al-Montasharia harjoitusten laiminlyönnistä. Lopulta hän sai potkut tehtävästään kauden 2014/15 jälkeen.


title: Victor Pițurcă

text: Joulukuussa 2015 Pițurcă palasi Ittihadin päävalmentajaksi.


title: Edwin Vásquez

text: Edwin Vásquez Cam (28. heinäkuuta 1922 – 9. maaliskuuta 1993) oli perulainen kilpa-ampuja.


title: Edwin Vásquez

text: Vásquez voitti 50 metrin vapaapistoolin olympiakultaa Lontoossa 1948 tuloksella 545. Se oli Perun ensimmäinen olympiamitali ja on yhä maan ainoa kultamitali.


title: Uppopaistettu Mars-suklaa

text: Uppopaistettu Mars-suklaa on Skotlannista lähtöisin oleva jälkiruoka. Suklaapatukat ensin jäädytetään ja leivitetään, minkä jälkeen ne upotetaan kuumaan öljyyn tai rasvaan.


title: The Beherial Midnight

text: The Beherial Midnight on suomalaisen, black metalia soittavan Baptismin esikoisalbumi, joka julkaistiin 12. kesäkuuta 2002. Albumin lyriikoita on ollut kirjoittamassa itsensä Sargofagianin lisäksi myös Satanic Warmaster ja Johannes Nefastos.


title: The Beherial Midnight

text: Levyn julkaisi Northern Heritage vuonna 2002 sekä CD- että Vinyylipainoksina, joista CD-painos oli rajattu 1000:een ja vinyylipainos 500:n kopioon. Myöhemmin vuonna 2005 samainen levy-yhtiö julkaisi myös 150:n kopioon rajatun kasettipainoksen.


title: Ariobarzanes I

text: Ariobarzanes I Philoromaios oli Kappadokian kuningas useaan eri kertaan noin vuodesta 95 eaa. vuoteen 62 eaa. Sulla teki Ariobarzaneesta Kappadokian kuninkaan. Ariobarzanes syrjäytettiin vuonna 94 eaa., mutta Aquillius asetti hänet jälleen valtaistuimella vuonna 89 eaa. Hänet syrjäytettiin jälleen vuonna 88 eaa., mutta Sulla palautti hänet vuonna 84 eaa. Armenian kuningas Tigranes II ajoi Ariobarzaneen pois Kappadokiasta kahdesti, vuosina 78 eaa. ja 68 eaa.. Pompeius teki Ariobarzaneesta taas kuninkaan. Vuonna 63 eaa. Ariobarzanes erosi ja hänen pojastaan Ariobarzanes II:a tuli kuningas.


title: Ariobarzanes

text: Ariobarzanes voi tarkoittaa:


title: Nekrofiilis

text: Nekrofiilis on Mikko Saarelan Organ-yhtyeen albumi vuodelta 1982. Yhtyeessä soittivat Saarelan lisäksi Pekka Tolonen, Tapani Lahtinen ja Seppo Parkkinen. Levyn tunnetuin kappale on singlenä Saarelan nimellä julkaistu ”Kärpästen juhlat”. Levy julkaistiin CD-muodossa vuonna 2001.


title: CM Punk

text: Phillip Jack "Phil" Brooks (s. 26. lokakuuta 1978 Chicago, Illinois) on yhdysvaltalainen vapaaottelija ja entinen showpainija, joka tunnetaan erityisesti ajastaan WWE:ssä nimellä CM Punk. Hän on WWE:n "modernin aikakauden pisimpään hallinnut WWE-maailmanmestari" oltuaan mestarina 434 päivää. 6. joulukuuta 2014 CM Punk ilmoitti tehneensä sopimuksen vapaaottelujärjestö UFC:n kanssa.


title: CM Punk

text: Punk on showpainissa seitsenkertainen maailmanmestari (ROH-maailmanmestari, ECW-mestari, kolminkertainen World Heavyweight-mestari ja kaksinkertainen WWE-maailmanmestari). Hän on myös voittanut Kofi Kingstonin kanssa World Tag Team -mestaruuden ja Intercontinental-mestaruuden. Hän voitti myös vuosien 2008 ja 2009 Money in the Bank -ottelut ja on ainoa henkilö, joka on voittanut kyseisen ottelun kahdesti.


title: CM Punk

text: Punk nousi suosioon työskennellessään ROH:issa. Vuonna 2005 Punk teki sopimuksen WWE:n kanssa ja kesäkuussa 2006 debytoi WWE:n ECW-brändissä. Punkin roolihahmona on ollut läpi hänen uransa terävästi puhuva straight edge -elämäntapaa noudattava kapinallinen. Punk noudattaa myös oikeassa elämässä straight edge -elämäntapaa.


title: CM Punk

text: Punkin viimeisin esiintyminen WWE:ssä tapahtui 26. tammikuuta 2014 Royal Rumble -tapahtumassa. Hänen sopimuksensa WWE:n kanssa päättyi heinäkuussa 2014.


title: CM Punk

text: Punk on naimisissa toisen entisen WWE-tähden AJ Leen kanssa.


title: CM Punk

text: Brooks aloitti showpainin Backyard wrestling järjestössä Lunatic Wrestling Federationissa veljensä Mike Brooksin ja ystävänsä kanssa 1990-luvulla. Brooks alkoi käyttämään ensimmäistä kertaa CM Punk nimeä, kun hänet otettiin The Chick Magnets tag team ryhmään ottelemaan CM Venomin kanssa. Jätettyään Lunatic Wrestlingin Punk päätyi harjoittelemaan Steel Dominion showpainikouluun Chicagossa, jossa häntä opettivat Ace Steel, Danny Dominion ja Kevin Quinn. Harjoittelun aikana Punk paini Steel Domain Wrestlingissä, Minnesotan osavaltiossa. Punk tapasi Steel Domainissa Scott Coltonin, joka myöhemmin otti paininimekseen Colt Cabana. Kaksikosta tuli hyvät ystävät ja viettivät suurimman osan uran alkuajoista samoissa painijärjestöissä otellen toisiaan vastaan ja samalla puolella.


title: CM Punk

text: Punk paini myöhemmin 2000 lähtien itsenäisessä painijärjestössä IWA Mid-Southissa. Hänellä oli feudi Colt Cabanan ja Chris Heron kanssa. Punk voitti myös IWA Mid-Southin alemman raskaansarjan mestaruuden kahdesti ja raskaansarjan mestaruuden viidesti, voitettuaan muun muassa AJ Stylesin, Colt Cabanan ja Eddie Guerreron. Punkilla oli Chris Heroa vastaan 55 minuuttia kestänyt TLC-ottelu, 93-minuuttinen ottelu paras kolmesta ottelu ja useita 60 minuutin tasapelejä.


title: CM Punk

text: Punkin useat painiottelut Cabanan kanssa johtivat hänet painimaan hetken myös Ring of Honor järjestössä. Helmikuusta 2003 toukokuuhun 2004 Punk kieltäyty painimasta IWA:lle protestoidessaan Ian Rottenin väärinkohtelua Chris Heroa kohtaan. Punk paini sillä välin vuonna 2003 japanilaiselle showpainijärjestölle ZERO-ONE:lle. Palattuaan takaisin IWA:n painimaan ja kommentaattoriksi vuoteen 2005. Hänen viimeinen esiintyminen IWA:ssa oli 2. heinäkuuta 2005, jolloin hän paini kuusikymmentäminuuttia kestäneen ottelun Deliriousia vastaan. Ottelu päättyi tasan.


title: CM Punk

text: CM Punk liittyi aluksi hyviksen rooliin, mutta piakkoin hänestä tehtiin pahis ollessaan vihanpidossa Ravenin kanssa useissa otteluissa. Heidän välinen vihanpito kesti suurimman osan vuoteen 2003 ja sitä pidetään yhtenä vuoden parhaana vihanpitona. Heidän välinen välienselvittely saatiin päätökseen marraskuussa 2003, jolloin Punk voitti Ravenin teräskehäottelussa. Punk paini myös samaan aikaan NWA Total Nonstop Action (TNA) showpainijärjestössä. Hän paini yhdessä Julio Dineron kanssa, joka kuului Ravenin liittolaisryhmään The Gatheringiin.


title: CM Punk

text: Punk alkoi menestyä Ring of Honorissa tultuaan toiseksi toisessa vuosijuhlaohjelmassa, jossa ratkaistiin ensimmäinen Ring of Honor turnausmestari. Punk hävisi ottelunsa AJ Stylesiile. Myöhemmin Punk voitti Colt Cabanan kanssa Tag Team mestaruuden kahdesti. Kaksikko voitti molemmilla kerroilla Briscoen veljekset. Lokakuussa 2003 Punk palkattiin päävalmentajaksi Ring of Honorin showpainikouluun. Hän oli sitä ennen valmentajana Steel Domainissa ja Primetime Wrestlingissä.


title: CM Punk

text: Brooks ilmoitti 6. joulukuuta 2014 tehneensä moniotteluisen sopimuksen UFC:n kanssa. Hänen oli alustavasti määrä otella vuoden 2015 aikana. Tammikuussa 2015 Brooks siirtyi harjoittelemaan vapaaottelua Roufusport MMA Academyyn Duke Roufus valmennettavaksi. Brooks oli aikaisemmin harjoitellut teini-ikäisenä Ryukyu Kempoa, mutta ei omien sanojensa mukaan muista vyöarvoaan. Hän on harjoitellut myös showpainiuransa aikana hieman brasilialaista jujutsua. Lokakuussa 2015 Brooks kärsi olkapää vammasta ja joutui näin siirtämään ensimmäistä otteluaan UFC:ssä. Loukkaantumiset jatkuivat, kun 6. helmikuuta 2016 hänellä todettiin olevan välilevynpullistuma selässä, joka vaati leikkausta.


title: CM Punk

text: Brooksin oli määrä otella Mickey Gallia vastaan syyskuussa 2016 UFC 203 -tapahtumassa. Hän hävisi kamppailun luovutuksella ensimmäisessä erässä.


title: CM Punk

text: Brooksin on määrä otella toisen ottelunsa Mike Jacksonia vastaan 9. kesäkuuta 2018 kotikaupungissaan Chicagossa. Kumpikin ottelija oli sitä ennen otellut ainoan ottelunsa UFC:ssä Mickey Gallia vastaan. Brooks hävisi ottelun tuomariäänin (26–30, 26–30, 26–30).


title: CM Punk

text: Brooks on käsikirjoittanut sarjakuvia vuodesta 2012 lähtien. Hän kirjoitti esittelyn kovakantiseen versioon Marvel Comicsin Avengers vs. X-Men -sarjakuvaan.


title: CM Punk

text: Vuotta myöhemmin Brooks kirjoitti esipuheen ex-tyttöystävänsä Natalie Slaterin keittokirjaan Bake and Destroy: Good Food for Bad Vegans.


title: CM Punk

text: 2015 julkaistiin useampi Brooksin osittain käsikirjoittamia sarjakuvia. Helmikuussa Marvel julkaisi Thor Annual ensimmäisen numeron, jossa Brooks oli mukana. Hän yhteiskäsikirjoitti toukokuussa 2015 julkaistun "The Most Cursed" tarinan, joka ilmestyi Vertigo Comicsin Strange Sports Storiesin kolmannessa numerossa. Marraskuussa julkaistiin Marvelin Drax Tuhoajasta ensimmäinen sarjakuva, jossa Brooks oli myös käsikirjoittajana.


title: CM Punk

text: WWE


title: CM Punk

text: Independent Wrestling Association Mid-South


title: CM Punk

text: International Wrestling Cartel


title: CM Punk

text: NWA: Cyberspace


title: CM Punk

text: NWA Revolution


title: CM Punk

text: Ring of Honor


title: CM Punk

text: Ohio Valley Wrestling


title: CM Punk

text: Pay-per-view't, joissa CM Punk on ollut tapahtuman pääottelija.


title: Ganggye

text: Ganggye (, hanja 江界市, McCune-Reischauer "Kanggye-si") on Pohjois-Korean Jagangin maakunnan pääkaupunki. Se sijaitsee sisämaassa maakunnan keskiosassa. Vuoden 2008 väestönlaskennan mukaan kaupungissa oli 251 971 asukasta.


title: Mestis-kausi 2008–2009

text: Kausi 2008–2009 oli jääkiekon Mestiksen yhdeksäs kausi. Mestiksestä putosi edelliskauden lopuksi Suomi-sarjaan Salamat, Mestikseen nousi D Team. Hallitsevana mestarina kauteen lähti TuTo.


title: Mestis-kausi 2008–2009

text: Täksi kaudeksi SM-liigakarsinnat palautuivat, ja Mestiksen mestarilla oli mahdollisuus nousta SM-liigaan voittamalla SM-liigan karsijajoukkue sekä lunastamalla tältä "liigalisenssi", jonka hinta julistettiin salaiseksi, mutta sen sanottiin olevan seitsennumeroinen. Runkosarjan voitti Jokipojat ja mestaruuden vei Vaasan Sport, joka pääsi liigakarsintoihin Porin Ässiä vastaan. Sport kuitenkin hävisi karsintasarjan voitoin 3–4.


title: Mestis-kausi 2008–2009

text: Kauden päätteeksi Mestiksestä putosi Titaanit ja uutena joukkueena mukaan nousi RoKi.


title: Mestis-kausi 2008–2009

text: Runkosarjassa pelattiin edelliskausien tapaan 12 joukkueen nelinkertainen sarja, yhteensä 44 ottelua. Lisäksi kukin joukkue pelasi yhden kotiottelun Suomen alle 20-vuotiaiden maajoukkuetta vastaan. Varsinaisella peliajalla saavutetusta voitosta sai kolme pistettä, hävinnyt joukkue jäi pisteittä. Mikäli ottelu venyi jatkoajalle tai viiden minuutin jatkoajan jälkeen voittomaalikilpailuun, voittaja sai kaksi pistettä ja häviäjä yhden pisteen.


title: Mestis-kausi 2008–2009

text: Tällä kaudella Mestiksessä tehtiin historiaa, kun SaPKo juhlisti 80-vuotistaivaltaan pelaamalla 7. helmikuuta kotiottelunsa Jukureita vastaan Savonlinnan Kirkkopuiston luonnonjäällä ulkona. SaPKo pelasi edellisen kerran kyseisellä jäällä kaudella 1965–1966, jonka jälkeen se siirtyi Talvisalon tekojäälle noustuaan SM-sarjaan. Ennen ottelua Suomen jääkiekkoliiton projektijohtaja Kimmo Leinonen oli sitä mieltä, että SaPKon 5 000 katsojan ennätys pitäisi rikkoutua.


title: Mestis-kausi 2008–2009

text: V = Voitot, JAV = Jatkoajan tai voittomaalikilpailun jälkeen saavutettu voitto, JAH = Jatkoajan tai voittomaalikilpailun jälkeiset häviöt, H = Häviöt, TM = Tehdyt maalit, PM = Päästetyt maalit, ME = Maaliero, P = Pisteet


title: Mestis-kausi 2008–2009

text: "Päivitetty 25. helmikuuta"


title: Mestis-kausi 2008–2009

text: Mestiksen karsintasarjaan osallistuivat sarjan kaksi viimeistä (Kotkan Titaanit ja Savonlinnan SaPKo) sekä Suomi-sarjan kaksi parasta (Imatran Ketterä ja Rovaniemen RoKi). RoKi nousi ensi kaudeksi Mestikseen, ja Titaanit putosi Suomi-sarjaan.


title: Tilastollinen kausaliteetti

text: Tilastollinen kausaliteetti on tieteenfilosofinen käsite, jonka loi Wolfgang Pauli ja jota K. V. Laurikainen on paljon käsitellyt teoksissaan.


title: Tilastollinen kausaliteetti

text: Tilastollinen kausaliteetti tarkoittaa sitä, että luonnonlait eivät ole ehdottomia eli absoluuttisia, vaan kyse on todennäköisyyksistä.


title: Bodysong

text: Bodysong on brittiläisen Simon Pummellin ohjaama elämää ja sivilisaatiota luotaava kokeellinen dokumenttifilmi vuodelta 2003.


title: Bodysong

text: Filmimusiikin sävelsi Radiohead-yhtyeestä tunnettu Jonny Greenwood, jonka ensimmäinen sooloalbumi "Bodysong"-nimeä kantava julkaisu on.


title: Bodysong

text: Elokuva voitti British Independent Film Awards -palkinnon parhaana brittiläisenä dokumenttina vuonna 2003.


title: Kuuliaiset

text: Kuuliaiset olivat vielä 1900-luvun alkupuolella käytössä oleva häätapa. Maaseudulla käytäntönä oli, että kuulutukset käytiin hakemassa kirkosta, ja pappi luki ne kolmessa peräkkäisessä jumalanpalveluksessa. Kun tämä oli selvää, järjestettiin kuuliaiset: ne vastasivat yhdistettynä kihlajaisia ja hääjuhlaa; morsiamen kodissa pidettiin pidot, joihin kutsuttiin kaikki kylän väki; nyt sai jokainen jolla oli huomauttamista tulevaa avioliittoa vastaan esittää kantansa.


title: Kuuliaiset

text: Paikalla oli yleensä myös pappi tai joskus hänen tehtävään määräämänsä, esimerkiksi opettaja. Mahdolliset vastalauseet kirjattiin ylös ja tutkittiin. Jos mitään ei ilmennyt, varsinainen vihkiminen toimitettiin kirkossa muutaman todistajan läsnä ollessa seuraavassa sopivassa tilaisuudessa. Tapa hiipui hiljalleen sotien edellä.


title: Kuuliaiset

text: Minna Canth sijoittaa toisen murhanäytelmänsä "Anna Liisa" tapahtumaan juuri nimihenkilön kuuliaisissa.


title: Kuuliaiset

text: Rahvaan tiedetään viettäneen kuuliaisia jo 1700-luvulla. Muutamissa Etelä-Pohjanmaan ruotsinkielisissä pitäjissä nuorenparin kunniaksi ammuttiin kuuliais- tai häälaukauksia heidän hakiessaan pappilasta kuulutuksia. Vöyrillä tällainen ammunta kiellettiin 1797 sakon uhalla. Seuraavalla vuosisadalla kihlakunnanoikeudet sakottivat mainitunlaisista laukauksista Vöyrin lisäksi ainakin Munsalassa, Uudessakaarlepyyssä ja Mustasaaressa. Suomenkielisissä pitäjissä kuuliaisia voitiin juhlia järjestämällä tansseja.


title: Arthur Gordon Pymin selonteko

text: Teos kertoo tarinan nuoresta Arthur Gordon Pymistä, joka matkustaa jäniksenä "Grampus"-nimisellä valaanpyyntialuksella. Pym kohtaa monenlaisia seikkailuja ja onnettomuuksia, kuten haaksirikon, kapinan ja ihmissyöntiä. Kertomus alkaa melko perinteisenä meriseikkailuna, mutta myöhemmissä luvuissa siitä kehkeytyy yhä omituisempi ja vaikeammin luokiteltava teos, syynä lähinnä sen uskonnollinen symboliikka ja kuvaus ontosta Maasta.


title: Arthur Gordon Pymin selonteko

text: Arthur Gordon Pym syntyi Yhdysvalloissa Massachusettsissa Nantucketin saarella, jossa on kuuluisa kalastussatama ja joka on valaanpyyntiseutua. Hänen paras ystävänsä Augustus Barnard on valaanpyyntialuksen kapteenin poika. Eräänä iltana nuorukaiset juopottelevat ja päättävät Augustuksen päähänpistosta hyödyntää tuulia ja lähteä purjehtimaan Pymin jollalla "Arielilla". Tuuli kuitenkin yltyy lähes myrskyksi. Juopunut Augustus menee jollassa tajuttomaksi, ja niin Pym, jonka merenkulkutaidot ovat pinnalliset, joutuu ottamaan jollan ohjauksen käsiinsä. Veneen oikaisuun ei ollut aikaa ennen kuin se kallistui ja kaatui, mutta Nantucketiin palaamassa ollut valaanpyyntialus huomaa heidät ja pelastaa. Arthur and Augustus viedään takaisin maihin, ja he päättävät salata kepposensa vanhemmiltaan.


title: Arthur Gordon Pymin selonteko

text: Seikkailu ei estä Pymiä jatkamasta purjehduksia vaan pikemminkin hänen mielikuvituksensa saa kokemuksesta tulta. Lisääpontta hänen kiinnostuksensa saa Augustuksen kertomuksista merimiesten elämästä. Pym päättä mennä Augustuksen kanssa "Grampukselle", valaanpyyntialukselle, jolla Augustuksen isä aikoo pian eteläisille merille purjehtimaan. Arthurin perhe ei anna pojalle lupaa lähteä matkaan, joten hän päättää että Augustuksen avulla hän menee salaa laivalle, joka on lähdössä matkaan kesäkuussa 1827.


title: Arthur Gordon Pymin selonteko

text: Pym saa kylmän suihkun tavatessaan isoisänsä, vaikkakin onnistuu saamaan tämän uskomaan siihen, että hän on sekoittanut pojanpojan johonkuhun toiseen. Merimieheksi pukeutunut Pym astuu laivaan ja menee piilopaikkaan, jonka hänen ystävänsä on järjestänyt hänelle. Pym pysyy siellä, kunnes valaanpyyntialus on aavalla merellä, eikä hän näyttäydy ennen kuin on liian myöhäistä kääntyä takaisin. Augustus on vienyt laivalle myös Pymin uskollisen koiran Tigerin.


title: Arthur Gordon Pymin selonteko

text: Päivät kuluvat, ja Pym joutuu tajuttomuuden kaltaisen mykkyyden valtaan, joka näyttäisi johtuvan myrkyttyneestä ilmapiiristä, eikä hän huomaa, milloin hänen milloin hänen muonavaransa ovat lopussa. Hän haluaisi lähteä vankilastaan, ja on jo vaipumassa epätoivoon, kun Tiger tulee pelastajaksi. Tigeriin kiinnitetty verellä kirjoitettu kirje varoittaa Pymiä pysymään piilossa, sillä siitä on hänen henkensä riippuvainen.


title: Arthur Gordon Pymin selonteko

text: Jonkin ajan kuluttua Augustus vihdoin tulee ystävänsä luokse ja selittää salaperäisen viestin ja myös sen miksi hän ei ollut tullut hakemaan ystäväänsä: kalastusaluksella oli puhjennut kapina. Kapinalliset olivat teurastaneet osan miehistöä, kun taas toinen ryhmä, myös Augustuksen isä, oli lähtenyt laivasta. Augustus selviytyy erään kapinallisen, Dirk Petersin ansiosta, joka oli hänen ystävänsä, ja katuu osuuttaan kapinaan.


title: Arthur Gordon Pymin selonteko

text: Dirk, Pym ja Augustus laativat suunnitelman laivan valtaamiseksi takaisin: myrskyn aikana Pym, jota kapinalliset eivät tunne, pukeutuu vasta kuolleen merimiehen vaatteisiin ja esiintyy kummituksena. Sen jälkeistä sekavaa tilannetta hyödyntäen Peters ja Augustus saavat Tigerin avulla kapinalliset merimiehet nujerretuksi. Kaikki sujuu suunnitelmien mukaan, ja pian kolmikko on kalastusaluksen isäntiä. Kapinalliset tapetaan tai heitetään mereen yhtä miestä, Richard Parkeria, lukuun ottamatta, jonka henki säästetään, jotta hän auttaisi heitä aluksen hoitamisessa


title: Arthur Gordon Pymin selonteko

text: Augustus saa kuitenkin käsivarteensa vamman, ja myrsky katkaisee maston, repii purjeet ja syöksee alukseen vettä. Neljä miestä juuri ja juuri selviytyvät myrskystä köytettyään itsensä kiinni alukseen. Puolet komentosillasta on veden peitossa, ja hytit täynnä vettä. Miehet ovat menettämänsä sekä toivonsa että voimansa, kun he näkevät kaukana aluksen, joka on tulossa heitä kohti. Kun se on päässyt laivan lähelle, he kuitenkin huomaavat, että se on täynnä ruumiita, ja he uskovat, että merimiehet ovat kuolleet johonkin tarttuvaan tautiin. Miesten toivo hupenee yhä, ja heidän nälkänsä kasvaa. Parker ehdottaa silloin, että yksi heistä surmattaisiin ruoaksi, jotta muut pysyisivät hengissä. Pym vastustaa, mutta lopulta suostuu, ja kun he vetävät pitkää tikkua, siitä kuka uhrattaisiin, Parker tulee valituksi ja muut kolme surmaavat hänet ja syövät hänet. Myöhemmin Pym muistaa piilottaneensa kirveen aluksen valtauksen jälkeen, sillä he pääsevät ruumaan, josta löytyy niin syötävää kuin viiniäkin. Haavat sairastuttavat Augustuksen, ja pian puhkeaa uusi myrsky ja huuhtoo ruoat mereen.. Kohta Augustus kuolee, ja taas puhkeaa myrsky, joka valtaa aluksen, jossa Peters ja Pym kelluvat kumoon kääntyneessä laivassa haiden ympäröimänä. Kun näyttää, että he molemmat ovat kuoleman omat, heidät pelastaa Bostonista tulossa ollut alus "Jane Guy".


title: Arthur Gordon Pymin selonteko

text: Peters ja Pym pääsevät "Jane Guylle", liverpoolilaiselle laivalle, joka on lähdössä saalistamaan kirjohylkeitä ja tekemään kauppaa Etelämerelle. Pym saa selville, että "Grampuksella" he ovat ajautuneet noin 25 astetta etelään. Pym tutkii Hyväntoivonniemen lähellä olevia saaria, ja on erityisen kiinnostunut pingviinien yhteiskuntarakenteesta ja niiden verkostoista ja miten ne pitävät puoliaan albatrosseja vastaan. Löytöretkestään innostuneena Pym vaatii kapteenia jatkamaan vielä etelämmäksi tutkimattomille etelänapaseuduille.


title: Arthur Gordon Pymin selonteko

text: "Selonteko" oli lähes unohduksissa 1950-luvulle saakka, jolloin sitä alettiin tulkita kertomuksena Poesta itsestään ja hänen sisäisestä matkastaan. Sen kautta myös alettiin ymmärtää paremmin Poen muuta tuotantoa.


title: Arthur Gordon Pymin selonteko

text: Toisin kuin aiemmissa Poen kirjoittamissa meritarinoissa (esimerkiksi ”MS. Found in a Bottle”), tässä Pym lähtee matkalle harkitusti. Matkassa on kyse amerikkalaisen kansallisen identiteetin ja samalla oman henkilökohtaisen identiteetin vahvistamisesta. Tämä itsetutkiskelu liittyy Poeen itseensä: Kirja alkaa kun Arthur Gordon Pym, jonka nimi muistuttaa Edgar Allan Poen omaa nimeä, lähtee Martha’s Vineyardilla sijaitsevasta Edgartownista. Tällä löytöretkellä päähenkilö itse asiassa purjehtii poispäin itsestään.


title: Arthur Gordon Pymin selonteko

text: Tarinan kriittisen analyysin yksi juonne keskittyy Poen juonen ja mielikuvituksen rasistiseen sisältöön, kuten esimerkiksi Lynn Vaughn esseessään ”Sensationalism and The Narrative of A. Gordon Pym of Nantucket”. Tämän juonteen merkittävä puolestapuhuja on Toni Morrison teoksessaan "Playing in the Dark: Whiteness and the Literary Imagination" (1992). Jotkut tarkastelijat ovat havainneet Poen hyödyntävän rasistista jalon villin ajatusta.


title: Arthur Gordon Pymin selonteko

text: Esittääkseen tarinan aitona tutkimusmatkana Poe käytti tietolähteinä eräitä noihin aikoihin yleistyneitä matkapäiväkirjoja.


title: Arthur Gordon Pymin selonteko

text: Poe on saattanut ainakin osittain saada innoitusta Jeremiah N. Reynoldsilta, joka oli vähän aiemmin laatinut kongressille raportin ehdotetusta tutkimusmatkasta Etelämerelle on April 3, 1836] nimeltä "An Address on the Subject of a Surveying and Exploring Expedition to the Pacific Ocean and the South Seas", joka julkaistiin vuoden kuluttua varustettuna Poen kriittisellä johdannolla. Poe käytti noin seitsemänsataa sanaa Reynoldsin puheesta luvussa XVI, lähes puolet luvusta.


title: Arthur Gordon Pymin selonteko

text: Poe käytti myös Kapteeni Cookin päiväkirjoja ja Benjamin Morrellin teosta "A Narrative of Four Voyages", josta Poe on kopioinut useita jaksoja, merkittävimpänä merilehmän metsästykseen liittyvä jakso. "A Narrative of Four Voyages" kenties yhtä lailla antoi Poelle idean romaanin yhteenvedonomaisesta otsikosta.


title: Arthur Gordon Pymin selonteko

text: Poen muita tärkeitä lähteitä ovat kaksi teosta, joissa käsitellään John Cleves Symmes, Jr. teoriaa ontosta maapallosta: seikkailuromaani "Symzonia" jonka julkaisi 1820 Adam Seaborne, ehkä Symmesin itsensä salanimi, ja erään ”Yhdysvaltojen kansalaisen” teos nimeltä "Symmes Theory of the Concentric Spheres", joka ilmestyi 1826. Nämä teokset ovat olleen Poen apuna jo kun hän 1831 kirjoitti ”MS. Found in a Bottlen”, missä jo käsiteltiin etelänavan sijasta matkaa kauas etelään ja virtaa. Vielä Pymiin on vaikuttanut Samuel Taylor Coleridgen "Vanhan merimiehen tarina".


title: Arthur Gordon Pymin selonteko

text: Aikalaisarviot teoksesta "Arthur Gordon Pymin selonteko" olivat yleensä kaiken kaikkiaan kielteisiä. 15 kuukautta ilmestymisensä jälkeen sen esitteli kirjailijakollega Lewis Gaylord Clark, joka oli riidoissa Poen kanssa. Hänen tekstinsä ilmestyi "The Knickerbockerissa" ja hän sanoi siinä, että kirja on kirjoitettu "epätarkasti ja huolimattomasti, ja siinä harvoin näkee tavallisimpia sommittelun ansioita." Clark jatkoi: "Teos on kiinnostava kaikkine puutteineen, joista vähäisin ei ole se että siinä on varsin runsaasti käytetty veren ja taisteluiden sävyttämiä kauhukuvia.'" Katsaus lehdessä "Burton's Gentleman's Magazine" (kirjoittajana ehkä itse William Burton) kritisoi teoksen runsaita julmia yksityiskohtia, lainattuja maantieteellisiä kuvauksia ja merta koskevien tietojen virheitä. Kirjoittaja piti sitä kirjallisena huijauksena ja nimitti sitä ”röyhkeäksi yritykseksi huijata yleisöä” ja pahoitteli, että ”Poen nimi esiintyy niin välinpitämättömästi ja julkeasti kirjoitetun tekstin yhteydessä.” H. G. Wells on todennut, että ”"Pym" kertoo mitä älykäs ihminen voisi kuvitella eteläisistä seuduista sata vuotta sitten”. Jorge Luis Borges kehui romaania monissa yhteyksissä ja luokitteli sen ”Poen merkittävimmäksi teokseksi”.


title: Arthur Gordon Pymin selonteko

text: Yhteistyössä kustannustoimittajan kanssa Poe esitteli teoksensa yleisölle aitona matkakirjana ja Pymin todellisena henkilönä, joka oli tutkinut samaa seutua kuin Jeremiah Reynolds. Kirjailijan ja amerikkalaisen toimittajan oli vaikea saada vakuuttumaan yleisö, joka oli voinut lukea tämän tarinan ensimmäiset kappaleet "Messengeristä", missä ne olivat ilmestyneet Poen kirjoittajanimellä, että nämä oli todellisuudessa kirjoittanut Pym itse. Kirjan alkusanoissa, jotka todennäköisesti oli laadittu viime hetkellä (päivättynä kesäkuussa), alkusanojen kirjoittaja Pym sanoo, että syy siihen, miksi aiemmat tekstit olivat Poen nimellä, oli, että "Messengerin" päätoimittajan mielestä kukaan ei uskoisi hänen tarinaansa, ja toimittaja oli taivuttanut Poen kirjoittamaan tarinan puhtaaksi, ja julkaissut sen Poen nimellä, ja alkuun aikonut sanoa että se on kaunokirjallinen teos. Mutta, Pym sanoo,monet lukijat kirjoittivat "Messengeriin" ja sanoivat etteivät usko sitä kaunokirjallisuudeksi. Näiden mielipiteiden vaikutuksesta Pym sitten päätti kertoa kaikki seikkailunsa..


title: Arthur Gordon Pymin selonteko

text: Tämä kuvaus on välillä näyttänyt toimineen: jotkut englantilaiset ja amerikkalaiset kriitikot käsittelivat romaania kuin se olisi autenttinen matkakirja.


title: Arthur Gordon Pymin selonteko

text: Teoksen "Arthur Gordon Pymin selonteko" julkaisi Englannissa George Palmer Putnam. Putnam osti Poen käsikirjoituksen lukematta sen viimeistä sivua ja toivoen että kirja hyötyisi yleisön kiinnostuksesta Sir John Franklinin ja hänen retkikuntansa tutkimusmatkaan Pohjoisnavalle. Putnam ilmeisesti uskoi että Pymin tarina on totta, kuten Poe halusi sen esitellä. Kun kirja ilmestyi Lontoossa, se sai ankaraa kritiikkiä ja kommentteja, että "jenkki" Putnam yritti sumuttaa brittilukijoita. Putnam vannoi, ettei koskaan enää julkaisisi mitään lukematta sitä kokonaan. Kun teos ilmestyi Englannissa, toimittaja jätti pois viimeisen kappaleen, jota hän todennäköisesti ei pitänyt uskottavana. Alkusanojen päätteeksi lisättiin lukijalle huomautus siitä, että teos on keskeneräisen oloinen siksi, että Pym on kuollut.


title: Arthur Gordon Pymin selonteko

text: Poe otti oppia Harperin kirjeessään 1836 antamasta neuvosta. "Arthur Gordon Pymin selonteko" on vastaus niihin kolmeen toimittajan antamaan perusteluun, joilla hän kieltäytyi julkaisemasta Poen kertomuksia.


title: Arthur Gordon Pymin selonteko

text: Niinpä sen vastalauseen mukaan että aiempi julkaiseminen "Messengerissä" olisi haitaksi teoksen menestykselle, Poe vastaa luomalla täysin toimittamatonta tekstiä: kaksi osaa jotka on kirjoittanut yksin "Pym" (Ne vastaavat teoksen lukuja I–IV) ilmestyivät "Southern Literary Messenger" -lehdessä (tammi- ja helmikuussa 1837) lukijan houkuttelemiseksi ostamaan kirjan.


title: Arthur Gordon Pymin selonteko

text: Ranskalainen Jules Verne julkaisi 1897 Poen romaanille jatko-osan nimeltä "Le Sphinx des glaces" (Jäätiköiden sfinksi, ei suom.). Kaksiosaisessa romaanissa selostetaan "Halbranen" seikkailuja, sen miehistön etsiessä vastauksia siihen, mitä Pymistä tuli.


title: Arthur Gordon Pymin selonteko

text: Poen romaanilla on ollut vaikutusta H. P. Lovecraftiin, jonka kertomus "Hulluuden vuorilla" (At the Mountains of Madness, 1936) noudattaa samanlaisia temaattisia linjoja ja lainaa huudon "tekeli-li" Poen romaanista.


title: Arthur Gordon Pymin selonteko

text: Matkakirjassaan "Paikallisjunalla Patagoniaan" Paul Theroux pitää osia teoksesta "Arthur Gordon Pymin selonteko" Jorge Luis Borgesin kirjoittamina.


title: Arthur Gordon Pymin selonteko

text: Yann Martel nimesi hahmon Booker-palkinnon saaneessa romaanissaan "Piin elämä" Poen kuvitteellisen hahmon Richard Parkerin mukaan, ja eräiden muiden todellisten Richard Parkereiden, jotka sattuivat olemaan sotkeutuneet kannibalismiin ja olivat samannimisiä (ks. jäljempänä). Yann Martel sanoo: "Niin monta Richard Parkeria täytyy merkitä jotakin." Nuo monet Richard Parkerit ovat ilmeisesti sekoittaneet Martelin, joka haastatteluissa on tahattomasti siirtänyt kannibalismin vuoden 1836 "Francis Spaightin" haaksirikosta (jossa ei ollut mukana yhtään Richard Parkeria) vuoden 1846 "Francis Spaight" -haaksirikkoon (jossa katosi muuan Richard Parker).


title: Arthur Gordon Pymin selonteko

text:
Arthur Gordon Pymille omistetussa Georges Perecin teoksessa "La disparition" (1969), joka on tunnettu siitä, ettei se sisällä yhtään "e"-kirjainta, on Poen "Korppi" kirjoitettuna uudelleen ilman e-kirjainta, jottei tarvitsisi käyttää niitä monia e-kirjaimia, joita Poen nimessä on.
Englanniksi:


title: Mälkölä

text: Mälkölä (, vuoteen 1948 asti Мялькёля) on kylä Kähärin kunnassa Viipurin piirissä Leningradin alueella Venäjällä. Mälkölä sijaitsee Suomen Neuvostoliitolle luovuttamalla alueella. Mälkölä oli Suomelle kuuluessaan osa Äyräpään kuntaa. Se sijaitsi Äyräpään eteläosassa Muolaan vastaisella rajalla. Mälkölän naapurikyliä olivat pohjoisessa Pölläkkälä ja Kaukila sekä Muolaan puolella Moiniemi. Mälkölän kylä jakaantui kahteen osaan: varsinaiseen Mälkölään ja Salmenkaitajoen varrella sijainneeseen Salo-Mälkölään.


title: Mälkölä

text: Mälkölä rajoittui idässä Vuokseen ja lännessä sen alueelle ulottui Äyräpäänjärvi tai se mitä siitä oli jäljellä vuoden 1857 Vuoksen laskun myötä. Etelässä kylän rajan muodosti Salmenkaitajoki, joka oli muodostunut aiemmin Äyräpäänjärven ja Vuoksen yhdistäneestä Puratsinsalmesta Vuoksen vedenpinnan laskun yhteydessä. Lisäksi kylä alueella virtasi Salmenkaitajokeen laskeva Lieteoja. Kylän alueella sijaitsi Kolmikanta-niminen mäki, joka oli Äyräpään kunnan korkein kohta.


title: Mälkölä

text: Mälkölä sijaitsi hyvien maantieyhteyksien varrella. Kylän halki kulki Viipurista Rautuun johtanut Kantatie 62. Mälkölän kohdalla siitä erkani maantiet Äyräpään kirkolle, kunnan keskustaajamaan Pölläkkälään ja etelään Muolaan Ala-Kuusaan kylään.


title: Mälkölä

text: Mälkölä oli maalaiskylä, jonka väestöstä suurin osa sai elantonsa maataloudesta. Kylän peltopinta-ala oli noin 1 000 ha, jonka lisäksi kylän alueella oli laajat Äyräpäänjärven pinnan laskun myötä syntyneet lietealueet. Salo-Mälkölässä ja Vuoksen rannalla Ritasaaressa harjoitettiin jonkin verran kalastusta. Kylässä oli myös käsityöläisiä ja kotiteollisuustuotteina valmistettiin erilaisia ajokaluja ja Salo-Mälkölän alueella myös veneitä. Kylässä toimi myös Känkäsen kutomo.


title: Mälkölä

text: Mälkölän kansakoulu perustettiin vuonna 1884, jolloin Äyräpää kuului vielä Muolaan kuntaan. Mälkölän koulu oli toinen Muolaaseen perustettu kansakoulu ja sitä kävivät aluksi koko myöhempi Äyräpään alue sekä Kuusaan kylä. Kylän toinen koulu perustettiin Salo-Mälkölään vuonna 1927. Mälkölän osuuskaupalla oli päämyymälän lisäksi sivumyymälät Salo-Mälkölässä ja Kaukilassa. Mälkölässä oli myös virkeä nuorisoseura, jolla oli oma talo kylän keskustassa koulun lähellä. Nuorisoseuran lisäksi kylässä toimivat suojeluskunta, lotat ja martat.


title: Mälkölä

text: Mälkölässä sijaitsi aikoinaan Ventelän hovin ulkokartano, josta 1930-luvulla oli muistona koivukujat ja karjarakennus.


title: Mälkölä

text: Mälkölän väestö evakuoitiin talvisodan alettua läntisempään Suomeen ja Moskovan rauhassa 1940 alue luovutettiin Neuvostoliitolle. Suomi valtasi alueen takaisin jatkosodan alussa ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa Mälkölä jäi Neuvostoliiton puolelle.


title: KF Trepça

text: Klubi Futbollistik Trepça (jalkapalloseura Trepcan) on monilajinen kosovolainen urheiluseura, joka on kotoisin Mitrovicasta. Seura perustettiin vuonna 1932.


title: Gila

text: Gila voi tarkoittaa seuraavia asioita:


title: Sinner’s Serenade

text: Sinner’s Serenade on suomalaisen metalliyhtye Eternal Tears of Sorrow’n esikoisalbumi, joka julkaistiin vuonna 1997.


title: Vilda Mánnu

text: Vilda Mánnu on suomalaisen metalliyhtye Eternal Tears of Sorrowin toinen pitkäsoitto, ja se julkaistiin vuonna 1998. Albumin nimikappale, "Vilda Mánnu", on pohjoissaamen kieltä, ja tarkoittaa 'villiä kuuta'. Levyllä on myös toinen saamelaisperäinen kappaleen nimi, sillä "Goashem" (oikeastaan "goas'kem", nykypohjoissaameksi goaskin) on kantasaameen rekonstroitu muoto sanasta 'kotka'.


title: Kantaja (matematiikka)

text: Mittateoriassa ja funktionaalianalyysissä tarvitaan usein "kantajan" käsitettä. Kantaja voidaan määritellä sekä funktiolle että mitalle.


title: Kantaja (matematiikka)

text:
Topologisessa avaruudessa formula_1 määritellyn reaali- tai kompleksiarvoisen funktion formula_2 kantaja formula_3 on joukon formula_4 sulkeuma eli kaikkien kyseisen joukon sisältävien suljettujen joukkojen leikkausjoukko. Intuitiivisesti kantajaa voisi siis ajatella joukkona, jossa funktio "elää".
Funktion kantajaa merkitään myös symbolilla formula_5.


title: Kantaja (matematiikka)

text: Funktion kantaja on yleensä laajempi joukko kuin niiden pisteiden joukko, joissa funktio saa nollasta poikkeavia arvoja. Esimerkiksi indikaattorifunktion formula_6 kantaja on suljettu väli [0,1], mutta indikaattorifunktio saa nollasta poikkeavia arvoja täsmälleen avoimella välillä ]0,1[.


title: Kantaja (matematiikka)

text: Kantajaa voi suoraan soveltaa integraaliteoriaan. Esimerkiksi määritettäessä funktion integraalia ei tarvitse integroida koko perusjoukon "X" yli vaan riittää integroida pelkästään funktion kantajan yli, sillä niissä pisteissä, joissa funktio saa arvon nolla ei integraaliin kerry lisää (tai vähene) massaa.


title: Kantaja (matematiikka)

text: Funktionaalianalyysissä usein eteen tulee ns. "kompaktikantajaisia funktioita". Nämä ovat funktioita, joiden kantaja sattuu olemaan lisäksi kompakti joukko. Jatkuvat kompaktikantajaiset funktiot ovat esimerkiksi tavallisen formula_7:n tapauksessa aina integroituvia. Tämä nähdään arvioimalla ensin funktion itseisarvoa tasaisesti ylhäältä jollain positiivisella vakiolla (kompaktissa joukossa jatkuva reaalifunktio ei ole rajaton). Toisaalta vakion integraali yli kompaktin joukon (eli funktion kantajan) on äärellinen kun mittana on Lebesguen mitta. Tällöin koska integraali säilyttää epäyhtälön, niin myös vastaavan itseisarvon integraali (yli kantajan) on äärellinen. Nyt koska integraali yli kantajan on aina sama kuin koko perusjoukon yli integroiminen, on funktio siis määritelmän nojalla integroituva.


title: Kantaja (matematiikka)

text:
Vastaavasti kuten funktion tapauksessa mitan kantajaa voidaan ajatella joukkona, jonne mitta on keskittynyt. Täsmällisemmin topologisen mitta-avaruuden formula_8 mitan formula_9 kantaja on joukko
formula_10
Mitan kantaja saadaan siis leikkaamalla keskenään kaikki ne avaruuden "X" suljetut joukot, joiden komplementit ovat nollamittaisia. Kantaja on siis eräässä mielessä pienin mahdollinen suljettu joukko, jonka komplementti on vielä nollamittainen.


title: Kantaja (matematiikka)

text: Esimerkiksi Lebesguen mitan kantaja on koko avaruus formula_7 ja pisteessä formula_12 määritellyn Diracin mitan formula_13 kantaja on pelkkä yksiö formula_14


title: Kantaja (matematiikka)

text: Mitan kantaja soveltuu integraaliteoriaan vastaavalla tavalla kuin funktion kantaja. Esimerkiksi laskettaessa formula_9-mittaintegraalia reaalifunktiosta "f" riittää vain integroida "f":ää formula_9:n kantajan yli, sillä määritelmän mukaan kantajan komplementti on formula_9-nollamittainen, so. siellä ei kerry integraaliin massaa.


title: Kantaja (matematiikka)

text: Mitan kantajaa käytetään erityisesti mittojen geometrisissa sovelluksissa. Katso esimerkiksi massadistribuutio.


title: Massadistribuutio

text: Massadistribuutio on mittateorian käsite, jonka avulla voidaan kuvata "massan" jakautumista joukoissa.


title: Massadistribuutio

text:
Olkoon formula_1 mitta-avaruus varustettuna topologialla ja formula_2. Nyt mitta formula_3 on massadistribuutio joukossa "F", jos
Tässä ajatellaan, että valitsemme äärellisen määrän massaa ja levitämme sen joukkoon "F", jolloin saamme massan jakauman joukossa "F". Triviaalisti jokainen mitta, joka toteuttaa ehdon 1. on aina massadistribuutio koko perusjoukossa "X" sillä kantaja on suoraan määritelmän nojalla aina X:n osajoukko.


title: Massadistribuutio

text:
formula_9
missä formula_10 on 1-ulotteinen Lebesguen mitta ja joukko formula_11 tulkitaan tason sijasta lukusuoran osajoukoksi. Tällöin Lebesguen mitan ominaisuuksista seuraa, että formula_3 on mitta. Lisäksi koska formula_13 ja kantaja formula_14, niin formula_3 on massadistribuutio joukossa formula_16.


title: Massadistribuutio

text: Avaruudessa formula_17 massadistribuution liittyy oleellisesti potentiaaliteoreettiset käsitteet "s-potentiaali" ja "s-energia". Niiden avulla voidaan mittateoriassa muun muassa arvioida fraktaalien Hausdorffin dimensiota.